Blekberi tuži Fejsbuk, Instagram i Whatsapp - Nedeljnik\nBlekberi tuži Fejsbuk, Instagram i Whatsapp\n“Zaštita intelektualnih prava i imovine deoničara posao je svakog CEO-a”, rekla je portparolka Blekberija\nBlekberi je u utorak predao tužbu zbog kršenja autorskih prava protiv Fejsbuka i njegovih aplikacija Whatsapp i Instagram. U tužbi, Blekberi tvrdi da su te aplikacije kopirale tehnologiju i funkcije koje je Blekberi razvio za svoju aplikaciju Messenger.\nPodizanje tužbe zbog kršenja patentnih prava deo je strategije Džona Čena, Blekberijevog CEO-a, u kojem pokušava da skupi što više novaca za svoju kompaniju, prenosi Telegram.hr.\nBlekberi je bio jedna od dominantnih sila u mobilnom svetu - početkom 2009. godine, držali su 20,1 odsto tržišta, a u trećem kvartalu 2016. godine, pali su na samo 0,1 posto. Lansiranjem novih Android modela, prodaja je počela da raste, ali prošle godine su prodali samo 850.000 telefona.\n“Optuženici su stvorili mobilne aplikacije za dopisivanje koje su koristile Blekberijeve inovacije. Koristili su veći broj rešenja i oblasti bezbednosto i zaštite i funkcija koje poboljšavaju njihove karakteristike”, napisao je kanadski Blekberi u dokumentima koje su predali federalnom sudu u Los Angelesu.\n“Zaštita intelektualnih prava i imovine deoničara posao je svakog CEO-a”, rekla je portparolka Blekberija Sara Mekini za Rojters. Međutim, istakla je kako tužbe nisu ključne za Blekberijevu strategiju poslovanja. Tužba je rezultat dugogodišnjih pregovora, a Blekberi se obvezao svojim deoničarima na pokretanje pravnih mera.\nZamenik Fejsbukovog glavnog pravnika izjavio je da se kompanija sprema da se bori protiv tužbe. Blekberi ustvari pokušava da prisili druge kompanije na plaćanje naknade za korišćenje njihovih preko 40.000 patenata koji pokrivaju tehnologiju za operativne sisteme, mrežnu infrastrukturu, akustiku, dopisivanje, sisteme za automobile, bezbednost i bežičnu komunikaciju. Blekberi trenutno takođe prodaje svoju bezbednosnu tehnologiju za samovozeće automobile.\nBlekberi je u februaru prošle godine tužio još jednog posrnulog giganta, finsku Nokiu, zbog kršenja patenata povezanih s 3G i 4G komunikacijom. Kompanije su trenutno još uvek na sudu oko te tužbe. Prošle godine, Qualcomm se s Blekberijem nagodio te su im platili 940 miliona dolara zbog neplaćenih naknada za korištenje patenata. Tokom septembra prošle godine, Blekberi je objavio da su sklopili tajni dogovor s proizvođačem mobilnih telefona Blu, ponovno zbog kršenja patentnih prava.


NATO objasnio zašto se lovac približio Šojguu - 13.08.2019, Sputnik Srbija\nNATO objasnio zašto se lovac približio Šojguu\nNATO je potvrdio da se lovac Alijanse približio ruskom avionu iznad Baltičkog mora, kako bi ga identifikovao, ali ne raspolaže podacima ko se u njemu nalazio. 13.08.2019, Sputnik Srbija\n19:15 13.08.2019 (Osveženo: 19:37 13.08.2019)\n© Foto : U.S. European CommandPribližavanje Su-27 američkom izviđačkom avionu RC-135U\nNATO je potvrdio da se lovac Alijanse približio ruskom avionu iznad Baltičkog mora, kako bi ga identifikovao, ali ne raspolaže podacima ko se u njemu nalazio.\n„Ruski avion, koji je pratio najmanje jedan ruski lovac, ranije danas je bio praćen iznad Baltičkog mora“, saopštio je Sputnjiku činovnik Alijanse.\nPrema njegovim rečima, lovci iz sastava baltičke misije vazdušnog patroliranja NATO-a poslati su kako bi „identifikovali avion koji je leteo u blizini vazdušnog prostora saveznika“.\n„Čim je avion identifikovan, avioni NATO-a su se vratili u bazu“, naveo je činovnik, dodavši da „NATO ne raspolaže informacijama o tome ko se nalazio u avionu“.\nMinistarstvo odbrane Rusije je saopštilo da je lovac NATO-a F-18 pokušao da se približi avionu ministra odbrane Rusije Sergeja Šojgua iznad neutralnih voda Baltičkog mora, ali da su ga piloti Su-27 oterali.


Saobraćajka na “duplim trakama” | VAmedia - info portal Saobraćajka na "duplim trakama"\n10/05/2022 10/05/2022 Нема коментара на Saobraćajka na “duplim trakama”\nJedna ženska osoba povređena je u saobraćajnom udesu koji se dogodio na “duplim trakama” u blizini nekadašnjeg preduzeća “Srbijanka”, saznaje Vamedia.\nKako saznajemo iz nezvaničnih izvora, došlo je do saobraćajne nesreće u kojoj su učestvovala dva putnička automobila, a ishod je da je jedno od njih probilo zaštitnu ogradu na “duplim trakama” i završilo van kolovoza. Naime, na automobil koji se kretao u pravcu centra grada, kako saznajemo, iz sporedne ulice iz pravca Novog naselja nepropisnim uključivanjem na “duple trake” naleteo je drugi automobil i na taj način izazvao udes.\nU ovom udesu povređena je jedna ženska osoba, ali kako saznajemo, njene povrede nisu teže prirode. Policijski uviđaj na licu mesta je na toku, zbog čega je saobraćaj na tom delu “duplih traka” delimično zatvoren i u zastoju.


Srbija pustila nove količine gasa prema BiH, još nije popravljen plinovod u Bugarskoj\nKompanija Srbijagas je pustila nove količine gasa prema Bosni i Hercegovini s obzirom da kvar na plinovodu u Bugarskoj još nije otklonjen, potvrdio je za Klix.ba direktor Srbijagasa Dušan Bajatović.\nKako Klix.ba saznaje, danas je puštena veća količina gasa nego sinoć kada je plinovodom prema našoj zemlji transportovano 300.000 kubika.\nTime je izbjegnuta teška situacija koja bi vodila da dio BiH ostane bez plina, a što bi značilo hladne radijatore za veliki broj domaćinstava naročito u Sarajevu.\nSrbijagas i vlasti u FBiH su u ponedjeljak poslijepodne postigle dogovor da Srbija pozajmi određene količine gasa koje će biti vraćene u narednom periodu.\nS obzirom da popravci na cijevi u Bugarskoj nisu završeni ni danas, Srbija je nastavila s interventnom kupovinom odnosno uvozom pet miliona kubnih metara gasa, a kako kaže Bajatović s tim će nastaviti i sutra ako bude potrebe.\n– Uspjeli smo da nađemo pet miliona kubnih metara gasa, što iz Mađarske, što iz Austrije, čak i Ukrajine, ali sad nisu problem pare, već to što u Evropi nema gasa – rekao je Bajatović jutros na TV Pink.\nOn je kazao da je neuobičajeno dugo trajala istraga havarije na toku u Bugarskoj, ali da je vjeruje da će problem biti uskoro konačno riješen.\nIz bugarske kompanije za distribuciju plina Bulgartransgaz danas su saopćili da će se isporuka plina nastaviti do ponoći. Šef mreže plinovoda Vladimir Malinov je za agenciju Reuters izjavio da radnici navedene kompanije danonoćno rade na zamjeni i zavarivanju 27 metara puknute cijevi na stjenovitom terenu.


Rusija objasnila za šta se koristila oduzeta oprema od ruskih diplomata u Holandiji - Sputnjik Srbija\nRusija objasnila za šta se koristila oduzeta oprema od ruskih diplomata u Holandiji\n17:44 08.10.2018 (osveženo 19:31 08.10.2018) Preuzmite kraći link\nHolandija: Nećemo dozvoliti da Rusija napada organizacije na našoj teritoriji\n„Ruske predstavnike na aerodromu je dočekao saradnik ambasade koji ih je kasnije nakon smeštanja u hotelu doveo u diplomatsko predstavništvo. Kasnije je jedan od njih posećivao ruske ustanove radi rešavanja tekućih problema“, objasnili su u ruskoj diplomatskoj misiji.\n„Nisu im zadavali nikakva pitanja. Samo su im oduzeli aparaturu, uključujući mobilne telefone, lišivši ih time mogućnosti da pozovu ambasadu“, objavili su u diplomatskom resoru.\n„Bili su odbijeni i za zahtev da o tome obaveste rusku diplomatsko predstavništvo. Štaviše, našim ekspertima su bile oduzete lične stvari, uključujući kreditne kartice i novac. Zatim su ih ispratili na prvi let za Moskvu“, saopštili su u ruskom MIP-u.\n„Duboko nerazumevanje izaziva i to što nakon ove epizode nije bilo nikakvih drugih akcija u skladu sa uobičajenom diplomatskom praksom. Nije bilo nikakvih demarša, niti zahteva, obaveštenja“, objasnili su u ruskom spoljnopolitičkom resoru.\nAmbasadorki Holandije u Moskvi Rene Džons Bos danas je uručena protestna nota zbog optužbi na račun Rusije za sajber napade. Rusija ocenjuje ovaj incident kao provokaciju zbog politike Moskve prema OZHO koja je usmerena protiv politizacije Organizacije za zabranu hemijskog oružja.\nMinistarstvo odbrane Holandije saopštilo je prošle nedelje da je vojnoobaveštajna služba Holandije sprečila hakerski napad Rusije na Organizaciju za zabranu hemijskog oružja, koji su navodno pokušali da izvedu četvorica državljana Rusije. Kako je na konferenciji za štampu saopštila ministarka odbrane Holandije Ank Bejleveld, osumnjičeni Rusi, koji su imali diplomatske pasoše, proterani su iz Holandije 13. aprila. Premijer Holandije Mark Rute nije isključio uvođenje novih restriktivnih mera protiv Rusije zbog „sajber-napada“.


U Visokom savetu sudstva neće biti “zlatnog glasa”\nPočetna Izjave Obećanja U Visokom savetu sudstva neće biti “zlatnog glasa”\nNela Kuburović Ministarka pravde Nela Kuburović\nMinistarka pravde o izmenama Ustava.\n“Nema zlatnog glasa (u Visokom savetu sudstva).”\nPre dva dana Ministarstvo pravde objavlio je predlog izmena Ustava, koji bi trebalo da omogući depolitizaciju izbora sudija i doprinese nezavisnosti pravosuđa. Do sada su sudije birane u Narodnoj skupštini i taj proces je bio i formalno zavisan od skupštinske većine. Prema izmenama, izbor sudija sada se seli u Visoki savet sudstva (VSS), što je, na prvi pogled, dobro rešenje. Međutim, sam sastav ovog tela i način glasanja (i za izbor sudija) pokazuje, po tumačenju stručnjaka, da je politički uticaj samo pomeren s jednog mesta na drugo.\nNaime, Visoki savet sudstva će, ukoliko se ovi amandmani usvoje, imati deset članova, od čega pet sudija i pet istaknutih pravnika. Ovu drugu polovinu, među kojima i predsednika VSS, opet će birati skupština.\nPredlog amandmana na Ustav o sastavu VSS / Foto: Printscreen\nGovoreći o planiranim promenama Ustava, ministarka pravde Nela Kuburović pre svega nedelju dana u emisiji “Pravi ugao”, na Radio-televiziji Vojvodine (RTV), nije želela da otkriva detalje, ali je na pitanje da li će prilikom glasanja u VSS biti "zlatnog glasa" odgovorila - "nema 'zlatnog glasa'".\nPojam “zlatni glas”, inače, znači da nečiji glas u VSS vredi više. U praksi, u situacijama kada je broj glasova “za” i “protiv” donošenja neke odluke izjednačen, prevagu odnosi “zlatni glas”. U ovom slučaju, ispostaviće se, glas predsednika ovog tela.\nU Radnom tekstu amandmana na Ustav Republike Srbije, a koji je ministarka Kuburović na najavila na RTV-u, međutim, piše: “Visoki savet sudstva donosi odluke glasovima najmanje šest članova saveta ili glasovima najmanje pet članova saveta, među kojima je i glas predsednika Visokog saveta sudstva na sednici na kojoj je prisutno najmanje sedam članova saveta”.\nZa glasanje je, tako, potrebno najmanje sedam članova, a za većinu šest glasova, sem u slučaju kada je tu prisutan i predsednik, pa je dovoljno ukupno pet glasova, jer njegov glas vredi duplo.\nTo, prakično znači da pet članova saveta, koji su birani u Skupštini uvek mogu da imaju većinu prilikom glasanja. Potrebno je samo da sednici prisustvuje još dvoje sudija, da bi postojao kvorum.\nU Ministarstvu pravde za Istinomer kažu da predsednik VSS ima odlučujući glas samo u jednoj situaciji, kada su svi prisutni.\n“Objašnjenje amandamana na koji ste ukazali jeste da predsednik Visokog saveta sudstva nema pravo dva glasa, ali ima odlučujući glas samo u sitauciji kada je broj glasova “za” i “protiv” izjednačen na sednici gde je prisutno svih deset članova (kod glasanja pet “za” i pet “protiv”), a ne u svim slučajevima kada su podeljeni glasovi među članovima Saveta”, odgovorili su iz Ministarstva pravde.\nOvakvo objašnjenje izmene, međutim, ne piše ni u jednom slovu radne verzije objavljene na sajtu Ministarstva pravde. Prema predloženom amandmanu, uopšte se ne govori o deset pristunih članova, već o kvorumu i najmanjem broju glasova za odlučivanje. Iz toga sledi da postoji još situacija kada predsednik VSS, koga bira skupština može da ima dupli glas. Osim toga, ukoliko su na glasanju prisutni svi istaknuti pravnici (koje bira Narodna skupština), oni uvek imaju odlučujuću reč, i to je ono na šta upozoravaju stručnjaci.\nBivša predsednica Vrhovog suda Srbije Vida Petrović Škero ocenjuje da će ove izmene, umesto da dovedu do depolitizacije sudstva učiniti četvrtu granu vlasti – pravosuđe još više zavisnom od političkih struktura koje su na vlasti.\nOna veruje da je upravo ova izmena u Ustavu recept za još veću politizaciju sudstva i pravosuđa, jer će poslanička grupa koji imaju većinu, birati pet od deset članova Visokog saveta sudstva, od čijih odluka dalje zavisi izbor svih sudija svih sudova u Srbiji i tako će oni imatii presudan uticaj.\n“Izmena se predstavlja kao korak ka samostalnijem radu sudstva, a zapravo je upravo suprotno. Na posredan način se odlučivanje o tome ko će biti sudija, a samim tim i na sudbine presuda uvodi u političke okvire. Mi ne znamo ko će biti ti istaknuti pravnici koji će činiti Visoki savet sudstva. Iako ministar pravde i predsednik Skupštinskog odbora za pravosuđe više ne moraju biti u ovom telu, predsednik koji će moći da svojim glasom presudi za neku odluku više neće biti iz redova sudija, već će ga, kao i još četiri člana, birati narodni poslanici. Tako da, umesto da se depolitizuje sudstvo, ovom izmenom je nađen nov mehanizam za koncentraciju političke vlasti u pravosuđu”, kaže Petrović Škero za Istinomer.\nI sudija Apelacionog suda Miodrag Majić u svom blogu, takođe, ukazuje na velike manjkavosti u Radnom tekstu izmene Ustava koji je objavljen. On ne negira da jeste dobra vest što u budućem sasatvu VSS-a, barem formalno više neće biti predstavnika izvršne i zakonodavne vlasti, ali da, nažalost, ovakve izmene samo prividno pružaju razloge za zadovoljstvo i da predložena rešenja ostavljaju mogućnost za još opasniji posredni uticaj koji će u narednom periodu, biti još izraženiji.\nČak i ako se “zlatni glas” ne spominje doslovce u objavljenom dokumentu i ukoliko razjašnjenje koje smo dobili od Ministarsva pravde naknadno bude upisano u amandman na Ustav, ono neće izmentiti činjenicu da će glas predsednika VSS biti “tas na vagi”.\nIz Ministarstva pravde objasnili su, takođe, da je Kuburović o izmenama Ustava govorila 17. januara, da se u tom trenutku i dalje radilo na izradi Radnog teksta, a da je dokument objavljen sedam dana nakon pomenute emisije, što bi trebalo da znači da ministarka u tom trenutku nije znala da li će biti “zlatnog glasa”. Međutim, imajući u vidu da je Kuburović govorila samo sedam dana pre objavljivanja predloga, da nije želela da detaljno govori o nekim drugim rešenjima, a da je sama naglasila da “zlatnog glasa” u VSS neće biti, dobija ocenu “neispunjeno”.\nInače, prema važećim propisima, u Visokom savetu sudstva bili su i ministarka pravosuđa i predsednik skupšinskog Odbora za pravosuđe. Ministarka Kuburović na RTV nije želela da otkrije da li će i dalje biti članica VSS. U predloženim izmenama, ona nije na spisku članova, ali zapravo nije isključeno da bi ona ili neki naredni ministar pravde mogli biti u ovom telu. Naime, stručnjaci upozoravaju da se ministar pravde, predsednik pomenutog odbora ili čak predsednik Vlade mogu naći među istaknutim pravnicima, koje bi skupština potom izabrala u članstvo VSS.\nUstavpromena Ustavareforma pravosuđaMinistarstvo pravde\nNema više na desetine hiljada predmeta koji traju duže od deset godina 16.06.2019.


Van Persi: Ferguson mi je rekao da ostaje do 2015. - Vijesti.me\nRAZOČARAN ODLASKOM SER ALEKSA\nVan Persi: Ferguson mi je rekao da ostaje do 2015.\nFudbaler Mančester junjateda Robin van Persi izjavio je danas da mu je bivši trener tog kluba Aleks Ferguson 2012. godine rekao da će biti na klupi Junajteda do 2015. godine.\nVan Persi je 2012. godine dolaskom iz Arsenala pomogao Junajtedu da osvoji 20. titulu prvaka Engleske, što je bila 13. i posljednja za škotskog trenera. Holandski fudbaler je te sezone postigao 26 golova na 38 utakmica.\nNedavno je Rio Ferdinand, bivši igrač Junajteda, otkrio kako je upravo Van Persija najviše pogodio odlazak Fergusona sa klupe u maju 2013. godine.\n"Rio je sjajan momak. On mnogo priča, ali ima istine u tome. Moja odluka da dođem u Mančester dijelom je bila vezana uz prisutnost Fergusona, izvinjavam se, ser Aleksa. On mi je rekao da će ostati još tri godine", rakao je Van Persi.\nHolandski fudbaler je prihvatio činjenicu da trenutno ne igra baš najbolje.\n"Tri gola u devet utakmica nije dovoljno", dodao je on.\nMančester junajted je poslije deset odigranih kola na desetom mjestu na tabeli Premijer lige sa 13 bodova.


Knauf Insulation investira 120 miliona evra u novu fabriku staklene mineralne vune u Maleziji\nNapisao Knauf Insulation Srbija Avgust 01, 2018\nKnauf Insulation planira gradnju fabrike staklene mineralne vune vrednu 120 miliona evra kako bi zadovoljio ogromnu tražnju za izolacionim rešenjima na tržištima Azije i Pacifika.\nNova fabrika će biti smeštena na jugu zemlje i imaće kapacitet od 75.000 tona godišnje. Završetak radova je planiran za početak 2020. godine, a fabrika će zapošljavati 180 ljudi u Maleziji i još 60 u ostatku regiona.\n“Beležimo rekordnu prodaju u Aziji zbog sve većih troškova energenata i sve strožih regulativa u vezi sa energetskom efikasnošću u zgradarstvu, u zemljama kao što su Australija, Japan i Koreja”, izjavio je Stjuart Danbar, regionalni direktor Knauf Insulation za regiju Azija-Pacifik.\nNova fabrika će se naslanjati na ovaj uspešni trend i posedovaće nasavremeniju tehnologiju i kontrolnu opremu, zbog čega će biti jedna od najefikasnijih i najodrživijih fabrika izolacije u ovoj regiji. U proizvodnom procesu će se koristiti i do 80% recikliranog stakla, a proizvodi će se isporučivati u patentiranom visoko-komprimovanom pakovanju. Naravno, svi proizvodi će u sebi imati Knauf Insulation vezivo na bio bazi, kroz korišćenje ECOSE® tehnologije.\nU ponudi će biti širok izbor rešenja posebno kreiranih za tržišta Azije i Pacifika. Visoko-efikasna logistika iz Malezije će omogućiti nova partnerstva sa distributerima i jačanje pozicije Knauf Insulation na tržištima Japana, Australije, Koreje, Novog Zelanda i Singapura.\nDirektor operacija Knauf Insulation Grupe, Dejvid Dukarm, je izjavio, “Sa zadovoljstvom najavljujemo novu fabriku u Maleziji. Ova investicija potvrđuje dugoročnu posvećenost Knauf Grupe ka širenju svojih aktivnosti širom sveta, što je jedan od stubova našeg poslovanja. I predstavlja krupan korak na putu naše kompanije da postane vodeći svetski proizvođač inovativnih izolacionih rešenja visokih performansi.”


Železničari organizovali ovogodišnju prvu akciju davanja krvi u Užicu (VIDEO) - OGLASNA TABLA - INFO\n24 јануара, 2019 0406\nUŽICE – Novom Zakonom o transfuzionoj medicini, koji je počeo da važi od 1. januara, krv se prikuplja, testira i distribuira u pet institucija u celoj zemlji. Zbog svoje važnosti i teritorije koju pokriva, Služba transfuzije krvi Opšte bolnice Užice zadržala je svoja ovlašćenja u oblasti davalaštva i sa Društvom dobrovoljnih davalaca krvi „Kap po kap“ organizovala prvu akciju prikupljanja krvi u Užicu.\nU ovoj akciji sakupiće se oko 100 jedinica krvi.\n„Najbolji dokaz da smo mi bili u pravu kada smo štitili transfuziju je da nijedana operacija nije odložena. Nikakvih problema neće biti ni za nas ni za naše građane. Danas je sa nama i predstavnik VMA i sa njima će biti napravljen plan aktivnosti za ovu godinu kojom će biti obezbeđeni građani Užica koji se leče u ovoj ustanovi“, kaže predsednik UO DDDK Kap po kap Radovan Janjić.\nAkciji su se odazvali dobrovoljni davaoci iz celog Zlatiborskog okruga, ali i iz gradova širom Srbije. Veliku podršku prikupljanju krvi u Užicu daju i davaoci iz Višegrada, Rudog i Gackog, čiji građani se leče ili u Užicu ili u Beogradu.\n„Mi imamo dobru saradnju, Užičani su rado viđeni i kod nas. Mogu da ih pohvalim da su oni uvek na vreme darivali krv za naše sugrađane koji se leče u Užicu i zbog toga nijednom našem pacijentu nije bio život ugrožen“, kaže Milisav Vasić dobrovoljni davalac krvi iz Višegrada.\nOva prva zimska akcija veoma je značajna za Službu za transfuziju krvi OB Užice, jer se njome popunjavaju zalihe za kojima je veća potreba u januaru.\n„Trenutno su zalihe zadovoljavajuće, negativne krvne grupe uvek ima u nešto manjem broju, ali uspevamo da zadovoljimo potrebe svih pacijenata“, kaže doktorka Danijela Đenadić iz Službe za transfuziju OB Užice.\nDDDK Kap po kap u tri akcije u Užicu godišnje sakupi oko 650 jedinica krvi, a dobrovoljno davalaštvo funkcioniše na osnovu plana koji postoji već deceniju.\n„Mi upotpunjujemo zalihe u januaru, a davaoci iz Nove Varoši, Bajine Bašte ili policajci upotpunjuju zalihe u decembru, neki drugi u februaru i naša transfuzija će biti popunjena rezervama za zimski period, tako će biti i leti“, dodaje Janjić.\nU Službu transfuzije krvi OB Užice krv se može dati svakog radnog dana od 7 do 19 časova.\nRecept za princes krofne kakve još niste probali: Sočne i kremaste


Upozorenje na opasnost od napada u Istanbulu i Antaliji\nAmerička ambasada u Turskoj upozorila je danas svoje državljane na “ozbiljne pretnje” napada na turiste u Istanbulu, koji je već bio meta samoubilačkog napadu 19. marta, kao i u odmaralištu Antaliji, na jugu zemlje.\n“Američka ambasada u Turskoj obaveštava svoje državljane da postoji realna pretnja (napada) na turistička područja, posebno na trgovima i pristaništima u Istanbulu i Antaliji”, navodi se u saopštenju.\nAmbasada je pozvala američke državljane da budu “krajnje oprezni ako se nadju u blizini takvih mesta”.\nSlično upozorenje sinoć su izdale izraelske vlasti, koje su pozvale svoje državljane da “napuste Tursku zbog neposredne opasnosti” od napada.\nPre tačno tri nedelje, u samoubilačkom napadu u centru Istanbula, stradala su četiri strana turista od kojih tri izraelska državljana. Turske vlasti su za taj napad optužile džihadiste iz Islamske države.


Nagradni fond za HomeStory Cup XVIII je 25 000 dolara! - RUR Esports\nHome - eSports - Nagradni fond za HomeStory Cup XVIII je 25 000 dolara!\nPolako nam se približava omiljeni “community” StarCraft 2 turnir, 18. izdanje čuvenog HomeStory kupa.\nOno što je sjajna vest, a zašta je potvrda stigla danas, jeste da će po prvi put od 2015. godine nagradni fond ponovo biti reprezentativnih 25 000 dolara, zahvaljujući povratku popularnosti StarCraft 2, ali i velikoj pomoći fanova koji zdušno finansijski podržavaju ovaj turnir.\nNaravno, ne treba zaboraviti ni veliko sponzrostvo koje je TakeTV uspeo da obezbedi, pa će tako titularni sponzor turnira ove jeseni biti čuvena onlajn prodavnica Ebay, što je prvi put da se ova kompanija pojavljuje na bilo kojoj esport sceni.\nZa sada još uvek nemamo potrvđene igrače, ali to se čuva za približavanje događaju, kako bi se gradio hajp za turnir. Ono što znamo jeste datum, turnir će se ove godine održati do 22. do 25. novembra.


Fajon: Francuska je uzela celu EU kao svog taoca - Politika - Dnevni list Danas\nPočetna » Politika » Fajon: Francuska je uzela celu EU kao svog taoca\nFrancuska je uzela celu EU kao svog taoca, odbijajući otvaranje pregovora sa Severnom Makedonijom i Albanijom – izjavila je Tanja Fajon, evroposlanica iz Slovenije i kopredsedavajuća Parlamentarnog odbora za stabilizaciju i pridruživanje EU-Srbija.\n0Piše: Beta 08. novembra 2019. 19.27\nPostupak Francuske „nije slavan trenutak za EU. Ja sam se već nekoliko puta žalila zbog neotvaranja pregovora sa Albanijom i Severnom Makedonijom. Francuska je uzela celu EU kao svog taoca“, kazala je Fajon u intervjuu za portal Radiosarajevo.\nOna je naglasila da evrointegracija Zapadnog Balkana „jeste i ostaje važna strateška politika u našem zajedničkom interesu“.\nFajon je pozvala vođe EU da razjasne zbog čega nisu ispunili svoje obećanje da će sa Severnom Makedonijom i Albanijom početi pregovore o pridruživanju, dodavši da je „na testu njihova posvećenost evropskoj integraciji Zapadnog Balkana“.\n„Tu posebno mislim na Francusku. Pored Francuske, kada su u pitanju neke druge zemlje Balkana, tu imamo i Holandiju, Dansku, Nemačku…“, navela je ona.\nUpitana da li se zbog stava tih zemalja otvara prostor za uticaj drugih – Rusije, Turske, Kine na Zapadni Balkan, Fajon je kazala da „EU to sigurno vidi“.\n„Sad smo u situaciji kada još čekamo novu Evropsku komisiju. Mi smo, naravno, bili veoma jasni da odgovornost za nedonošenje pozitivne odluke nije na zemljama koje su se s pravom nadale u pozitivan ishod. One su ispunile ono što su obećale. Unija je ta koja zbog unutrašnjih pitanja nije ostvarila obećanje“, ocenila je evroposlanica.\nUpitana da li će ponovo doći do uvođenja viza državljanima zemalja Zapadnog Balkana za zemlje EU, Fajon je navela da ne veruje da će neka od zemalja EU tražiti ukidanje bezviznog režima za bilo koju zemlju Zapadnog Balkana, iako EU ima probleme s izbeglicama, migrantima, sa Šengenom, kao i problem kontrole na unutrašnjim granicama, kao posledicu neregularnog dolaska migranata.\n„Ja bih kao izvestilac za bezviznu liberalizaciju za Kosovo tražila da se prvo usvoji i to, da onda imamo ceo Zapadni Balkan u bezviznom režimu“, dodala je Fajon.\n„Biće prvi put na čelu EU. Ja očekujem da će preuzeti tu poziciju odgovorno i da će biti veliki prijatelj svih zemalja regiona, posebno BiH“, kazala je Fajon i dodala da to očekuju i mnogi u Briselu.\nOdgovarajući na konstataciju da Hrvatska želi da svoj položaj u EU i NATO iskoristi za rešavanje nekih pitanja u BiH, navela je da bi odgovorni političari u Hrvatskoj trebalo da su svesni koliku će odgovornost imati kao predsedavajuća zemlja EU i to „i za stabilnost u regionu, ali i za proširenje EU na Zapadni Balkan“.\n„Mi smo susedi. I Slovenija i Hrvatska i Mađarska imaju svoje iskustvo, ne uvek najbolje. Politika se svađa, a ljudi žele da normalno žive“, rekla je Fajon.\nPo njenim rečima, svi treba da toga budu svesni i da kao dobri susedi grade prvo svoj region i naprave ga stabilnim i kredibilnim, a „ako smo mi zajedno snažni, onda ćemo imati jači glas i u EU“, zaključila je slovenačka poslanica u Evropskom parlamentu.\nAlbanija, EU, Evropska unija, Francuska, Severna Makedonija, Tanja Fajon, Zapadni Balkan


Štrajk pilota vazduhoplovne kompanije Skandinevijan Erlajns (SAS) ušao je u drugi dan zbog čega je otkazano više stotina letova širom Skandinavije.\nPiloti SAS-a u petak su počeli štrajk nakon neuspešnih pregovora o platama, zbog čega je otkazano 70 odsto letova i onemogućeno je putovanje za oko 170.000 tokom vikenda.\n"Duboko žalimo što su naši klijenti pogođeni nastavkom štrajka pilota", navodi se u saopštenju SAS-a u kojem se ističe da su otkazani letovi za ostatak vikenda.\nKako se dodaje, još 64.000 putnika biće pogođeno zbog otkazivanja 587 letova širom Skandinavije u nedelju, prenosi Rojters.\nPregovori o novom kolektivnom ugovoru sa sindikatom pilota SAS-a, koji predstavlja 95 odsto pilota kompanije u Švedskoj, Danskoj i Norveškoj, prekinuti su u petak ujutru bez dogovora.\nPregovori, koji su počeli u martu, uglavnom se tiču povećanja plata i pitanja radnog vremena. Detalji nisu objavljeni, ali je poznato da pan-skandinavski sindikat traži da se plate usklade sa kretanjima na tržištu, dok pregovarači iz SAS-a te zahteve nazivaju "nerazumnim i ekstremnim".


Domaći privrednici zadovoljni ukidanjem taksi, ali veći pesimisti nego prošle godine - Biznis i Finansije\nHome\tVestiBiznis & Finansije\tDomaći privrednici zadovoljni ukidanjem taksi, ali veći pesimisti nego prošle godine\nDomaći privrednici zadovoljni ukidanjem taksi, ali veći pesimisti nego prošle godine\nby bifadmin 1. novembra 2012.\nDruga godišnja anketa koju je Američka agencija za međunarodni razvoj (USAID) među hiljadu srpskih preduzeća pokazala je da su još uvek aktuelne stalne boljke srpske privrede, kao i da domaći privrednici imaju sve manja očekivanja od budućnosti.\nMeđu pozitivnim pomacima u godinu dana smatra se podatak da 26% anketrianih preduzeća u Srbiji danas smatra da je došlo do ozbiljnijeg smanjivanja zakonskih opterećenja (u poređenju sa 17% onih koji su to tvrdili prilikom prošlog ispitivanja). Međutim, ove godine je i značajno manje preduzetnika koji očekuju da će se njihov profit uvećati u narednih godinu dana (34% naspram 51% u prošloj studiji). Čak 82% anketiranih bilo je prinuđeno prošle godine da otpusti deo radnika, dok je 47% istaklo da korupcija u velikoj meri utiče na njihovo poslovanje. Kao glavni izvor negodovanja domaćih preduzetnika istaknuta je preterana vezanost za mesto poslovanja i manjak izvoza.\nIstraživanje USAID sprovedeno je na uzorku od 1.020 srpskih kompanija prema njihovoj sektorskoj i geografskoj rasprostranjenosti. Od toga, 63% anketiranih pripadalo je preduzećima do 100.000 evra godišnjeg prometa, a 11% iznad pola miliona evra prometa. Najveći udeo pripao je MSP sa 47%, dok je velikih kompanija bilo 14%. Zanimljivo je da je tačno dve trećine menadžera anketiranih preduzeća muškog pola. Što se tiče građevinskih i administrativnih procedura, kao i sudskih postupaka, velika većina ispitanika odgovorila je da se oni izražavaju negativno ili delimično negativno na ukupno poslovanje.\nAmbasador SAD u Srbiji Majkl Kirbi pohvalio je sveobuhvatnost i važnost ove studije na pospešivanje uslova poslovanja u Srbiji, istakavši da se u njenim rezultatima ponavljaju glavne prepreke većem razvoju. Kao pomak na bolje državni sekretar u Ministarstvu finansija Vlajko Senić istakao je pozitivnu ocenu dosadašnjeg ukidanja parafiskalnih nameta, obećavši da će država nastaviti da smanjuje opterećivanja domaćim privrednicima kako bi oni mogli da povećaju svoju konkurentnost.\nAmerički futurolog Mičio Kaku: “Lepo je biti Supermen, makar za jedno popodne”\nObjavljena lista najboljih medicinskih inovacija za 2013. – od uspešnog lečenja glavobolje do iskorenjivanja raka


TAJNA USPEHA: Fitnes na niskim temperaturama i vitamin A SAGOREVAJU MASTI\nUkoliko želite da brzo smršate, hladno vreme je idealan period za to, posebno ukoliko uz to u dovoljnoj meri uzimate vitamin A.\nLJudi koji žele da smršaju mogu početi da prihvataju zimske mesece kao saveznike, obzirom da je poslednja studija u naučnom časopisu Molecular Metabolism pokazala da niske temperature i vitamin A dodatno poboljšavaju proces sagorevanja masti u organizmu.\nOva studija istraživala je efekte niskih temperatura i vitamina A na pretvaranje bele masti, u kojoj se skladišti višak kalorija, u smeđu masnoću, koja „stimuliše sagorevanje masti i stvaranje toplote“. Naime, više od 90 odsto masnih naslaga u ljudskom telu čine bele masti, koje se talože u stomaku i butinama.\nPročitajte još: Ovih 10 RAZLOGA probudiće vam ŽELJU ZA ŠETANJEM već danas\nPrema nalazima, niske temperature povećale su nivo vitamina A, koji stimuliše sagorevanje masti. Povećanje nivoa vitamina A i njegovog toka kroz krv, proteina koji vezuje retinol dovelo je do veće stope sagorevanja masti.\nStudija pokazuje svetle tačke za buduće pronalaženje rešenja za suzbijanje debljanja i gojaznosti.\nPreterana količina vitamina A može biti kontraproduktivna\nUprkos tome, vodeći istraživač studije, Floran Kifer sa Medicinskog univerziteta u Beču, upozorava da uzimanje velike količine vitamina A kao dodataka ishrani može biti kontraproduktivno u pokušaju mršavljenja.\n- Naši rezultati pokazuju da vitamin A igra važnu ulogu u funkciji sagorevanja masnog tkiva i utiče na ubrzavanje metabolizma. Međutim, ovo nije argument za konzumiranje velike količine vitamina A kao dodataka ishrani, jer je presudno da vitamin A bude transportovan u prave ćelije u pravo vreme, tokom teninga - objašnjava ovaj istraživač.\nfitnes tokom zime\ntrčanje tokom hladnih dana\nuticaj vitamina A na mršavljenje\nkako se mršavi zimi


Stalna konferencija gradova i opština: Lokalna samouprava treba da bude najbliži nivo vlasti gradjanima - Boom93\nStalna konferencija gradova i opština: Lokalna samouprava treba da bude najbliži nivo vlasti gradjanima\nLokalne samouprave treba da budu najbliži nivo vlasti koji je otvoren za gradjane, što često nije slučaj, rekao je danas generalni sekretar Stalne konferencije gradova i opština (SKGO) Djordje Staničić.\nOn je na tribini povodom “Evropske nedelje lokalne demokatije” na Fakultetu političkih nauka istakao da SKGO kao organizacija ima obavezu da se bavi lokalnom demokratijom, a to znači kako i na koji način uključiti gradjane u kreiranju i sprovodjenju lokalnih politika.\n“Neophodne su javne rasprave o dokumentima koje donose skupštine opština, obaveza vlasti je da to bude sprovedeno”, naveo je Staničić.\nPrema njegovim rečima SKGO je napravio niz modela akata koje donose opštine ili gradovi, poput modela poslovnika gradskog veća i skupštine, statu mesne zajednice, odluke o lokalnom ombudsmanu.\n“Ovo je način da se pospeši svest kod svih učesnika, da takve akte u tom kvalitetu i sadržini treba doneti i da daju mogućnost kvalitetnijeg rada onih koji su kasnije zaduženi za njihovo sprovodjenje”, istakao je Staničić.\nŠef misije Saveta Evrope u Beogradu Tobijas Flesenkemper kazao je da je dijalog gradjana sa lokalnim vlastima veoma značajan, posebno sada kako bi se efikasno upravljalo pandemijom.\nFlesenkemper je, takodje, naveo da su nedavni izbori u Srbiji pokazali da je gradjanima stalo kako i ko će ih predstavljati na vlasti.\n“Treba raspravljati i o tome da li je povezivanje lokalnih izbora sa drugim izbornim procesima korisno za fokusiranje na lokalne demokratske procese”, naveo je Flesenkemper.\nOn je istakao i da je lokalna uprava ključni stub svake zajednice, kao i da je važno kako gradjani sami upravljaju procesima koji su za njih važni.\nPomoćnik ministra državne uprave i lokalne samouprave Saša Mogić rekao je da širi kontekst učešća gradjana u poslovima javne vlasti predstavlja ostvarivanje suvereniteta gradjana.\nOn je naveo i da je jedan od najvažnijih primera dobre prakse zajedničko donošenje budžeta gradova i opština.\n“Po zakonu opštine i gradovi moraju da otvore dijalog sa gradjanima, da se raspravlja o tome šta je njima prioritet za sledeću budžetsku godinu”, kazao je Mogić.\nKao neke od mehanizama učešća gradjana u lokalnim vlastima Mogić je naveo i obavezu opština i gradova da kada počnu da pripremaju neki opšti akt da o tome obaveste gradjane, kao i fiksiranje broja gradjana da bi se pokrenula narodna inicijativa, a to je pet odsto birača.\nProfesor Fakulteta političkih nauka Dejan Milenković kazao je da postoji veliko interesovanje mladih za teme rešavanja problema u lokalnim samoupravama.\n“Mladi koji stiču znanja na fakultetu i na ovakvim tribinama mogu to da primene na lokalnom nivou uključujući se u lokalne politike”, zaključio je Milenković.\nProjekt menadžer Kancelarije Saveta Evrope u Beogradu Aleksandar Jovanović naveo je da je lokalna demokratija nominalno važna, ali da na nju niko ne obraća pažnju dok ne dodje do njenog ugrožavanja.\n“Gradjani imaju pasivan odnos prema ovoj temi i reaguju uglavnom na loše situacije. Da ne bi došlo do toga oni treba da se uključe u planiranje aktivnosti lokalne samouprave, a uloga države je da bude regulator svega toga, štiteći javni interes”, objasnio je Jovanović.\nJedan od gradova koji uspešno praktikuje otvorenu upravu je Niš, koji svakoga dana prima gradjane sa različitim problemima, primedbama i sugestijama.\n“Pored ovoga vršimo i javne rasprave sa nevladinim organizacijama, imamo Savet i kancelariju za mlade, kao i za osobe sa invaliditetom”, kazala je zamenica gradonačelnice Niša Dušica Davidović.\nTribinu je SKGO realizovao u okviru Programa “Podrška lokalnim samoupravama u Srbiji na putu ka EU – Druga faza” koji finansira Vlada Švedske.\nOznakeLokalna samouprava Požarevac promocija demokratije Stalna konferencija gradova i opština


K.Mitrovica : Zajedno za Srpsku listu 11.juna | Radio Kosovska Mitrovica\n9. June, 2017 14:10 |\nNa trgu Šumadija u Kosovskoj Mitrovici danas je održan završni miting GI Srpska pred vanredne parlamentarne izbore na Kosovu i Metohiji koji će biti održani u nedelju, 11. juna. Skupu je prisostvovalo nekoliko hiljada građana iz svih krajeva Kosova i Metohije koji su nosil zastave Srbije i GI Srpska.\nMiting je počeo himnom Bože pravde u izvođenju KUD “Kopaonik” iz Leposavića.\nPoziv građanima da u nedelju 11. juna izađu na izbore i zaokruže redni broj 22. uputio je najpre nosilac Srpske liste Slavno Simić.\n„Srpska lista je glas i lice Vlade Republike Srbije i srpskog naroda na Kosovu i Metohiji“ naglasio je Simić i dodao da „jedino Srpska lista uz pomoć i podršku naše majke Vlade Republike Srbije može da se bori za prava i interese srpskog naroda na KiM“, poručio je Simić.\n” Neki u Prištini traže među Srbima one koji su spremni da trguju, koji su spremni da prodaju, da izdaju. Mogu da nađu samo pojedince. Neka pogledaju koliko ljudi danas stoji ovde, koliko ima nas koji nismo spremni da prodamo izdamo i da trgujemo”, rekao je Stojanović.\nPokrajinski ministar za povratak Dalibor Jevtić je pozvao je sve raseljene sa Kosova i Metohije i sve koji žive ovde, da daju glas Srpskoj listi koja će se jedina iskreno boriti u Prištini za srpske interese.\n“11.juna naša je obaveza, svih nas, svakog Srbina koji živi danas na KiM, svakog Srbina koji se raselio sa KiM ,obaveza je jedna jedina- jedino Srpska lista!”, istakao je Jevtić.\nIvan Todosijević, pokrajinski ministar zaadministraciju i lokalnu samoupravu je rekao da su izbori u nedelju sudbonosni za srpski narod na KiM, i da od rezultata izbora zavisi i ostanak i opstanak Srba na KiM.\n“Izađimo na izbore, glasajmo za Srpsku listu, jer jedino Srpska lista ima podršku Beograda i jedino ona garantuje da će institucije Republike Srbije i dalje biti prisutne na prostoru Kosova i Metohije”, poručio je Todosijević.\nGrađanima se danas obratio I predsednik Odbora za Kosovo i Metohiju u Skupštini Republike Srbije Milovan Drecun koji je podsetio da je na tom trgu dosad bilo mmnogo mitinga I da je uvek stala poruka da se otadžbina voli srcema a da je Kosovo i Metohija otadžbina svakog Srbina.\n“Ako nećete da živite u Velikoj Albaniji, ako hoćete da živite bolje, ako hoćete da opstanete na vekovnim ognjištima, onda jedino Srpska. Jedino tako ste jedno sa Srbijom, sa Vladom Srbije i sa predsednikom Srbije”, poručio je Drecun.\nPomoćnik direktorra Kancelarije za Kosovo i Metohiju Petar Petković rekao je okupljenim građanima da u nedelju odlučuju o svojoj sudbini.\n“Srpski narod na Kosovu i Metohiji, Vlada Republike Srbije I predsednik Vučić su podržali jedino Srpsku listu jher je ona jedino granat da veza srpskog na roda na Kosovu i Metohiji iVlade Srbije nikada neće biti prekinuta”, rekao je Petković.\nPrisutan narod najpre je pozdravio gradonačelnik opštine Severna Miztrovica Goran Rakić a među mnogobrojnim govornicima bili su i Milenko Jovanov, potpredsednik glavnog odbora SNS-a i ministar za povratak u Prištini Dalibor Jevtić.\nPredizborna tišina na Kosovu i Metohiji počinje u ponoć I trajaće sve do zatvaranja biračkih mesta u nedelju 11.juna.


NAVIJAJU ZA<BR>VEĆU VEĆINU | Politika | Novosti.rs\nEkipa Novosti | 09. decembar 2005. 19:08 | Komentara: 8\n- "Novosti" objavljuju šta sadrži nacrt dokumenta Venecijanske komisije o standardima za održavanje referenduma u Crnoj Gori o nezavisnosti, i kakve je političke podele već izazvao\n- Komisija ukazala da se legitimne odluke o samoopredeljenju obično donose sa voljom više od 50 odsto registrovanih birača, ali predlaže da se do toga dođe konsenzusom političkih partija u Crnoj Gori. Protivljenje da se birački spiskovi prošire sa 260.000 crnogorskih državljana iz Srbije sa boravkom u CG. Referendum po izmenjenom zakonu\n- Crnogorski državljani koji žive u Srbiji ne treba da glasaju na referendumu u Crnoj Gori, navodi se u nacrtu mišljenja Venecijanske komisije\n- Različita reagovanja u Srbiji i Crnoj Gori\nNa 620.000 građana, čak 50 stranaka: "Bogatstvo" na političkoj sceni CG\nI SECESIONISTI i pobornici zajedničke države, širom političke scene SCG, od preksinoć aplaudiraju preliminarnom mišljenju Venecijanske komisije o referendumu u Crnoj Gori. Bar javno, a potpuno različito tumačeći isto.\n"Novosti" objavljuju najznačajnije delove dokumeta koji je, po ko zna koji put, uzburkao strasti ne samo u Crnoj Gori, a koji se zove: "Nacrt mišljenja Venecijanske komisije o usklađenosti postojećih zakona o organizaciji referenduma u Crnoj gori sa važećim međunarodnim standardima".\n"Papir" ima 16 strana i tematski je podeljen na celine. Pored uvoda i pravnih dokumenata na koja se poziva, preporuke su izdeljene na: Poštovanje dobrog vladanja u izbornim pitanjima, Potrebno učešće na izborima i uslovi većine i Kriterijumi u vezi sa pravom glasa.\nPREDUSLOVI ZA REFERENDUM\nReferendum mora da se organizuje u punoj saglasnosti sa međunarodno priznatim standardima.\n- Vlasti moraju da obezbede objektivne informacije\n- Javni mediji moraju da budu neutralni, naročito u izveštavanju\n- Vlasti ne smeju uticati na ishod glasanja prekomernom, jednostranom kampanjom\n- Korišćenje javnih fondova od strane vlasti u svrhu izbora mora da bude ograničeno.\nSlobodno glasanje podrazumeva slobodu glasača da formiraju sopstveno mišljenje, kao i slobodu glasača da izraze svoje želje\nSloboda glasača ne podrazumeva samo objektivnost javnih medija, već i uravnotežen pristup medijskim izveštajima i za pristalice i za protivnike.\n(Tačka 39) Kada se pogleda državna praksa, može da se zaključi:\nPrvo: na referendumima o nezavisnosti, promeni državnog statusa i sličnim situacijama uvek se zahteva BAR potreban nivo odaziva.\nDrugo: Odluka o samoopredeljenju u praksi je obično prihvatana i time bila legitimna tako što je odobri više od 50 odsto registrovanih birača.\nU svetlu poznavanja prakse mnogih zemalja i odsustvu uverljivih dokaza o drugačijim međunarodnim zahtevima, Komisija zaključuje da ovaj uslov u sadašnjem zakonu o referendumu (da o rezultatu referenduma može odlučiti prosta većina od onih koji glasaju, pod uslovom da najmanje 50 odsto birača izađe na glasanje) nije u nesaglasju sa međunarodnim standardima.\nKomisija bi se usprotivila svakom predlogu da se jednostavno ukloni uslov da najmanje 50 odsto biračkog tela glasa.\nDa bi rezultat referenduma dobio više poštovanja, Komisija smatra da bi političke snage u Crnoj Gori možda želele da se saglase o promeni sadašnjih pravila predloženog referenduma, bilo tako što će usvojiti veći procenat za odziv ili što će zahtevati da odluku podrži procenat biračkog tela koji treba utvrditi.\nZakon bi trebalo da konkretizuje kako će se utvrditi broj glasača sa pravom glasa.\nSve političke partije treba da pregovorima postignu rešenje o potrebnoj većini kako bi osigurali legitimitet referenduma.\nPo Zakonu Crne Gore, njeni državljani koji žive u Srbiji nemaju prava da glasaju na izborima u Crnoj Gori, pa dakle, nemaju prava da učestvuju ni na referendumu, osim ako zakon ne bude promenjen tako da dopušta zakonska ovlašćenja da se oformi specijalni registar glasača.\nPoželjno je da načela primenljiva na državnim izborima budu primenjena i na referendumu. Ako referendum bude uspešan, crnogorski parlament bi bio sazvan da donese odluke o primeni rezultata.\nOvo samo po sebi ne bi moralo da se gleda kao prepreka prelaženju sa sistema glasačkog prava na osnovu boravka, na sistem prava glasa na osnovu državljanstva. Ipak, Venecijanska komisija ovakav korak ne smatra pogodnim u ovakvoj situaciji i na ovakvom stupnju.\nKomisija smatra da je od ključnog značaja da se na ovom stupnju ne uvode krupnija nova pravila jer bi ona nepovoljno uticala na rezultat referenduma. Kako priča o crnogorskom referendumu o nezavisnosti nije nova, svaka promena glasačkih pravila koja bi se sada načinila, bila bi dočekana kao akt motivisan postizanjem određenih rezultata na referendumu i zato je treba izbeći.\nNaročito je važno da birački spiskovi budu pouzdani. Bilo koji pokušaj da se u ovom času tim spiskovima doda više od 260.000 osoba koji žive van Crne Gore, samo bi narušilo njihov kredibilitet i pouzdanost.\nKomisija smatra da bi bilo u neskladu sa njenim standardima da se ključna pravila promene i da se pravo glasa na referendumu da crnogorskim građanima koji žive u Srbiji.\nAko nije prihvatljivo da crnogorski državljani sa boravkom u Srbiji imaju pravo glasa, onda je poželjno da srpki državljani sa boravkom u CG, to pravo imaju.\nStav Venecijanske komisije je da zakoni republike Crne Gore o referendumu ne krše međunarodne standarde.\nTo ne znači da referendum treba održati po postojećim zakonima. Naprotiv, Komisija se odlučno zalaže da se organizuju ozbiljni pregovori između vlasti i opozicije u CG kako bi se postigao konsenzus po pitanjima principa po kojima će se referendum održati i njegovi rezultati primeniti, naročito što se tiče problema nedvosmislene većine. Rešenje tog pitanja trebalo bi da osigura da ishod referenduma bude prihvaćen od svih najkrupnijih političkih grupa u CG.\nReferendum će imati dovoljan legitimitet kao osnova za nezavisnost CG, jedino ako se konsenzusom pronađe rešenje za problem neophodne većine glasača\nMIŠLjENjE Venecijanske komisije treba da bude potvrđeno 16. decembra u Strazburu, a zatim savet ministara EU usvaja dokument kao svoj zvaničan stav.\nSledi određivanje predstavnika EU koji će učestvovati u razgovorima crnogorske vlasti i opozicije o uslovima i standardima za referendum.\nSAMO: DA ILI NE\nU IZVEŠTAJU Venecijanske komisije se kaže da "Svako referendumsko pitanje stavljeno pred izborno telo mora biti jasno - a ne nerazumljivo i dvosmisleno. Ono ne sme da navodi na pogrešan zaključak, ne sme da sugeriše odgovor, glasači moraju da odgovaraju sa "da" ili "ne" ili nepotpunjenim prostorom za odgovor.\nPitanje utvrđeno u nacrtu zakona o referendumu Crne Gore - "Da li želite da Republika Crna Gora postane nezavisna država sa punim međunarodnim i pravnim identitetom?" - ispunjava, smatraju "venecijanci", osnovne zahteve.\nJAVNA TAJNA U DVE VERZIJE\nNACRT mišljenja Venecijanske komisije iz Saveta Evrope u Strazburu o skladnosti postojećeg zakonodavstva Crne Gore o referendumu, procurio je u javnost, a u Komisiji se čude kako je to urađeno i ne žele da ga komentarišu. Ističu još da kruže različite verzije.\n- To je dokument koji nije za javnost, sve dok u petak 16. decembra na plenarnoj sednici Venecijanske komisije ne bude predstavljen, dok se o njemu ne bude raspravljalo i dok ne bude usvojen. Zaista ne znamo kako je nacrt došao u ruke medija - čudili su se juče u sekretarijatu Venecijanske komisije u Strazburu.\nNa pitanje "Novosti" da sada, kada je dokument već objavljen, bar pojasne neke njegove delove, naročito one o potrebnoj kvoti izlaznosti, ponovljeno nam je da je do sledećeg petka "mišljenje restriktivno za opštu upotrebu" i "da niko nema pravo na komentar". Istovremeno, zamenik sekretara Venecijanske komisije Tomas Markert, zadužen za praćenje ovog dosijea, juče je, koincidencijom, bio "odsutan do ponedeljka".\n- Ni od gospodina Markerta ne biste više saznali. Uostalom, u javnost su, izgleda, iznete različite verzije - povećali su zabunu u Venecijanskoj komisiji.\nSEKRETAR KOMISIJE ĐANI BUKIKI LjUTI SMO NA MEDIJE\nPOJEDINI crnogorski mediji su se poneli krajnje nekorektno prema Venecijanskoj komisiji, obajvljujući delove “mišljenja” o referendumskom izjašnjavanju u Crnoj Gori, koje će biti na dnevnom redu plenarne sednice u Veneciji sledećeg petka i subote - saznaju "Novosti" iz kancelarije sekretara Venecijanske komisije Đanija Bukikija.\n- Pravilo rada Venecijanske komisije nala‘e da “mišljenja” naših eksperata ne izlaze u javnost, sve do njihovog usvajanja na plenarnim sednicama, kada ta “mišljenja” dobijaju snagu zvaničnih dokumenata Komisije i publikuju ih za javnost. S obzirom na to da će se plenarna sednica odr‘ati 16. i 17. decembra, do tada se neće znati da li će “mišljenje” eksperata Venecijanske komisije postati i zvanični dokument.\nBITKA ZA "KOTU 39"\nNEKE dileme su razrešene, druge - tek otvorene.\nTakav utisak ostaje posle burnih reagovanja u Podgorici na preksinioć obelodanjeni dokument Venecijanske komisije (VK) u kojem su sadržane preporuke o eventualnom referendumu u Crnoj Gori. Generalni stav vladajuće koalicije pomalo je i slavljenički, jer se tumači da su zaključci očekivani i da su vladajućoj koaliciji skinuli s leđa glavnu brigu nagoveštenim oduzimanjem državljanima Crne Gore koji imaju biračko pravo u Srbiji prava da glasaju na referendumu. Uz to, posebno se potencira paragraf 40. Nacrta zaključaka VK u kojem stoji da sadašnji crnogorski Zakon o referendumu "nije u nesaglasju sa međunarodnim stadardima".\nOpozicija, suprotno, misli da je najvažnija preporuka sadržana u paragrafu 39, koji govori o "potrebnom nivou odziva birača", uz dodatak koji je izazvao najveće kontroverze, a u Podgorici je preveden ovako:\n"Odluke o samoopredeljenju u praksi su obično prihvatane i bile legitimne tako što ih odobri više 50 odsto registrovanih birača".\nUPRAVO ovaj stav izazvao je najviše žuči i kontroverzi, možda i tim pre što se već u narednom ocenjuje da je crnogorski zakon saglasan sa međunarodnim standardima. Po tom zakonu, podsetimo, za validnu odluku dovoljno je da na referendumu izađe jedan birač više od 50 odsto upisanih, a da za nezavisnost glasa "prosta većina". Teoretski, tako odluku o državnom statusu može doneti 25 odsto plus jedan od upisanih birača!\nZašto se Venecijanska komisija - ako je njen "Nacrt" zaista verodostojan - odlučila za ovakve, na prvi pogled kontraditorne zaključke, i izazvala blago rečeno, brojne nedoumice?\n- Članovi komisije možda su želeli da otvore prostor Evropskoj uniji, na osnovu njene uloge definisane amandmanima na Ustavnu povelju, da se na neki način uključi u pregovarački proces - pretpostavlja analitičar Srđa Darmanović, i sam član VK.\nDarmanović tvrdi da obelodanjeni nacrt zaključaka neće biti menjan na sednici Venecijannske komisije 16. i 17. decembra. Procenjujući da sada preostaje da se opozicija uključi u referendumski proces, on pretpostavlja i da pitanje "validne većine" tek treba da bude dogovoreno.\n- Ukoliko dogovora ne bude, parlament je sposoban da odluči o tome kakav će biti referendumski zakon - zaključuje Darmanović.\n"Štit" opozicije je paragraf 39.\n- Đukanovićev projekat razbijanja zajedničke države otpremljen je tim članom u prošlost - uveren je Andrija Mandić, predsednik Srpske narodne stranke. - Minimalna kvalifikovana većina za odluku od 50 odsto registrovanih birača apsolutno je nedostižna, čak i za Đukanovićeve profitere. Oni mogu još neki dan lagati sebe da nije preporučeno to što je preporučeno, ali je stvar - očigledna.\nI ZA Zorana Žižića, predsednika Pokreta za zajedničku državu, preporuka iz paragrafa 39 je logična, jer je, kaže, osujećen pokušaj vlasti da državno pitanje reši sa svega 25 odsto podrške građana.\n- Verujem da će suverenisti stav o većini od više od 50 odsto, jasan i precizan, pokušati da obesmisle i prikriju njegovu sadržinu netačnim tumačenjima - prognozira Žižić.\nPreporučujući da brojni drugi detalji eventualnog referendumskog procesa, počev od teksta referendumskog pitanja, kampanje, uloge medija, do "konsenzualnog rešenja o potrebnoj većini", Venecijanska komisija je sugerisala "pregovore vlasti i opozicije".\n- Posle Nacrta izveštaja Venecijanske komisije, opozicija više nema nijedno uporište da izbegava dijalog. Vlast je spremna na ustupke, ali ne na štetu demokratije i pravde u Crnoj Gori - tvrdi Ranko Krivokapić, predsednik Skupštine Crne Gore.\n- Sa Đukanovićem ne može biti direktnih pregovora - uzvratio mu je juče Predrag Popović, lider Narodne stranke.\nTako kažu i u SNP. Za opozicuju legitimni partner za dijalog je Evropska unija, kojoj takva uloga pripada i po Ustavnoj povelji.\nOČEKIVANO O DRŽAVLjANIMA\n- VENECIJANSKA komisija donela je odluku u skladu sa svojim ugledom i dignitetom i potvrdila da je naš zakon o referendumu u skladu sa standardima međunarodne zajednice - izjavio je predsednik Crne Gore Filip Vujanović. - Formalna većina za prihvatanje referendumske odluke morala bi da bude stvar dogovora vlasti i opozicije. Takođe je očekivan stav Venecijanske komisije da se u jednoj državnoj zajednici koja je jedan državni subjekat, ne može glasati na dva mesta, u jednoj po građanstvu, a u drugoj po državljanstvu. Logično je, i sasvim bilo očekivano, da crnogorski državljani koji ostvaruju svoje pravo u Srbiji, ne mogu da glasaju u Crnoj Gori.\nVujanović je ponovio da očekuje dijalog sa opozicijom, koja je i sama najavila da će poštovati stavove međunarodne zajednice.\nSNP: NAJMANjE 50 ODSTO\nPREDSTAVNIK SNP će na plenarnoj sednici Venecijanske komisije argumentovati stav da pravo na izjašnjavanje na crnogorskom referendumu moraju da imaju i državljani Crne Gore koji žive u Srbiji.\nTo je rekao Srđa Božović, potpredsednik SNP, izražavajući zadovoljstvo što je u izveštaju opozicija tretirana kao nezaobilazan faktor. Ocenio je, povodom različitih tumačenja "kvalifikovane većine", da je neophodna izmena postojećeg Zakona o referendumu.\n- Pažljivim posmatranjem izveštaja VK može da se izvuče zaključak da dobra praksa i standardi upućuju da takva većina bude jasna i kvalifikovana. Dakle, najmanje 50 odsto plus jedan od svih upisanih birača - rekao je Božović.\nSRĐAN DARMANOVIĆ, ČLAN VENECIJANSKE KOMISIJE\nČLAN Venecijanske komisije Srđan Darmanović ocenio je da je stav tog tela o referendumu u Crnoj Gori "više politička preporuka nego pravno tumačenje".\nDarmanović je rekao da bi se "moglo reći" da je tim preporukama Venecijanska komisija rešila dilemu da crnogorski državljani koji žive u Srbiji nemaju pravo glasa na referendumu, a da za ostale preporučuje pregovore.\nVenecijanska komisija zauzela je stav da je za uspešan referendum o državnom statusu Crne Gore potrebno da taj rezultat potvrdi više od polovine upisanih birača.\nPrema njegovim rečima, komisija je od vlasti i opozicije tražila da uđu u proces pregovora, ali je i ostavila mogućnost da Evropska unija bude pregovarač, odnosno medijator pregovora.\nDarmanović je rekao i da je iz izveštaja sasvim jasno da komisija nije preporučila nikakvu većinu za validnost referenduma i da je ocenila da crnogorski zakon nije u suprotnosti sa međunarodnim standardim, te da vlast i opozicija treba da dogovore potrebnu većinu.\nCrnogorski zakon o referendumu predviđa da je za nezavisnost potrebno da glasa 50 plus 1 od broja izašlih birača.\nSTRAH OD OPOZICIJE\nPOSLEDNjI predsednički izbori u Crnoj Gori u dva navrata su propali zbog bojkota opozicije, jer vlast nije uspela da izvede na birališta 50 odsto upisanih birača. Tek nakon ukidanja cenzusa, na izborima 11. maja 2003. godine, pobedio je Filip Vujanović sa 64,25 odsto osvojenih glasova. Na ovim izborima u Crnoj Gori je bilo ukupno upisanih 458.339 birača, dok je na izbore izišlo 48,5 odsto.\nU vladajućoj koaliciji, međutim, veruju da će opozcija odustati od bojkota i da će "uz malu pomoć EU" ipak ući u razgovore i učestvovati u referendumskom procesu. Pre svega misli se na Socijalističku narodnu partiju.\nOsim toga, vlast neće prihvatiti kvalifkovanu većinu od 50 odsto plus jedan od ukupno upisanih birača da glasa za nezavisnost kako bi odluka bila legitimna. Za sada se kao o prihvatljivoj kvalifikovanoj većini od strane vlasti govori o 40 odsto ukupno upisanog broja birača, za šta u DPS i SDP veruju da mogu da ostvare. Naravno, angažovanjem svih indipendističkih snaga (DPS, SDP, liberali, Građanska partija, Albanci, HGI).\nAnalitičar Srđan Vukadinović, međutim, ne veruje u tu mogućnost. On smatra da nije isto partijska pripadnost i opredeljenje za državni status.\n- Bošnjaci su glasali na prošlim izborima za DPS jer nisu imali svoju nacionalnu partiju, ali ne verujem da bi veliki broj njih glasao za nezavisnost zbog jakih veza sa Srbijom. Većina koju je dobila vlast na proteklim izborima je oko 57 odsto, i ako budu važili isti uslovi na referendumu, teško da će biti ostvaren taj procenat - kaže za "Novosti" Vukadinović.\nTO NIJE ZVANIČNO\nPREDSEDNIK Srbije Boris Tadić nije želeo da komentariše preporuke Venecijanske komisije, jer, kako je rekao, ova komisija još nije izašla sa svojim zvaničnim stavom, što će učiniti 16. decembra.\n- Papir koji sam ja dobio, nažalost, ne liči na ono što je objavljeno u našim medijima. U tom papiru postoji samo jedna dvanaestina onoga što je objavljeno, tako da je on prilično relativan - rekao je Tadić novinarima.\nALEKSANDAR SIMIĆ, SAVETNIK PREMIJERA KOŠTUNICE\nSVE JE JASNO I PRECIZNO\nPOTPUNO je pravno precizan stav Venecijanske komisije, i on ne ostavlja prostora ni za kakva tumačenja: za nezavisnost Crne Gore neophodno je da na eventualnom referendumu glasa više od 50 odsto upisanih birača, da bi došlo do secesije - izjavio je za "Novosti" Aleksandar Simić, savetnik premijera Vojislava Koštunice.\n- To jasno i nedvosmisleno stoji u tački 39. tog dokumenta - upućuje Simić. - Dobro je i što Venecijanska komisija snažno i izričito preporučuje da sva pitanja oko organizacije referenduma moraju proisteći iz konsenzusa vlasti i opozicije u Crnoj Gori. Jedino će tako i njegov rezultat biti izraz suštinske volje građana.\nKomisija, kaže Simić, nije uvažila argumente da na eventualnom referendumu treba da glasaju i crnogorski državljani koji žive u Srbiji:\n- Koncept državljanstva u SCG nije uobičajen u zapadnoj Evropi i oslanja na se sovjetsku praksu između dva rata. Državljanstvo federalnih jedinica se kod nas određuje putem principa krvnog srodstva, pa imamo situaciju da na hiljade dece crnogorskih državljana, imaju takođe crnogorsko državljanstvo, a u Crnoj Gori nikada nisu ni bili ili su bili na letovanju. Čini mi se da Venecijanska komisija nije dovoljno razumela taj naš jedinstveni sistem.\nSavetnik premijera smatra da će, pravno tumačeći, Crnogorci iz Srbije u slučaju eventualne secesije morati posebno da traže državljanstvo Srbije da bi ostvarili sva prava ili da se presele u Crnu Goru.\nTOMISLAV NIKOLIĆ, LIDER RADIKALA\n- IMAO sam signale da će Venecijanska komisija izaći sa ovakvim stavom, čak je bilo namera da se procenat podigne na 55. Ovo je očekivan potez, jer su to i inače uslovi za referendumsko izjašnjavanje. To je teško ostvarljiv uslov. Mogao bih da garantujem da u Crnoj Gori nikad neće skupiti 50 odsto glasača koji su za nezavisnost - kaže za "Novosti" lider radikala Tomislav Nikolić\nNa pitanje, da li to znači da je državna zajednica sada bezbedna, Nikolić odgovara da nije i da ni dalje ne može da garantuje da referendum neće uspeti.\n- Mislim da Milo Đukanović i dalje ima mnogo načina da slaže i prevari. Ovde je pitanje samo kad šta odgovara Evropi. Dakle, neće biti važno stanje duha u Crnoj Gori, nego šta hoće Evropa. Voleo bih da večito ostanemo zajedno sa Crnom Gorom, ali ako se rastavimo više se nikad nećemo sastaviti. Građani Crne Gore koji budu protiv razdvajanja biće proganjani i, ako dođe do proglašenja nezavisnosti, oni će napustiti Crnu Goru. A tada joj preti opasnost da njome ovlada albansko i muslimansko stanovništvo i da Albanci dobiju još jednu državu - zaključuje Nikolić.\nIpak, Nikolić prihvata da je ovo ozbiljno upozorenje Đukanoviću i da on to shvata, što, kako je rekao, najbolje potvrđuju histerične izjave njegovih perjanica upućene na adresu dojučarašnjih najboljih prijatelja crnogorskih separatista. Među prvima Miodraga Vukovića koji je Havijera Solanu nazvao "terazijskim Crnogorcem".\nMANDIĆ: Predsednik Srpske narodne stranke (SNS) Andrija Mandić kazao je medijima da je preporukama Venecijanske komisije "projekat premijera Mila Đukanovića razbijanja zajedničke države otpremljen je u prošlost".\nPOPOVIĆ: Predsednik Narodne stranke (NS) Predrag Popović saopštio je da će nakon preporuka Venecijanske komisije EU morati da preuzme ulogu arbitra u vezi s crnogorskim referendumom. On je ponovio da nikakvih direktnih razgovora s režimom Mila Đukanovića neće biti.\nKORDIĆ: Potpredsednica Demokratske srpske stranke Simonida Kordić ocenila je da je sada očigledno da dosadašnje unilateralno zalaganje vlasti za referendum nije po merilima međunarodne zajednice.\nOD Venecijanske komisije, kojoj smo dostavili detaljnu pravnu analizu problema rešavanja izbornog prava državljana Crne Gore koji žive u Srbiji, očekivali smo pravno, a ne političko tumačenje, rekao je juče za "Novosti" Slavenko Terzić, predsednik IO Pokreta za zajedničku evropsku državu SCG.\nVeoma smo iznenađeni tvrdnjom da bi korišćenje našeg neotuđivog biračkog prava da kao crnogorski državljani učestvujemo na plebiscitu o državno-pravnom statusu Crne Gore ugrozilo "legitimitet" referenduma. Smatramo sasvim suprotno. Vezivanje izbornog prava za državljanstvo nije nešto što smo mi tražili, niti je to naša želja. To rešenje ušlo je u Ustavnu povelju u članu 7. stav dva, očigledno na pritisak vlasti iz Podgorice i uz blagoslov Evropske unije.\nModeran demokratski svet počiva na snazi poštovanja pravnih normi, a stabilnost jedne države na uvažavanju jednakih prava njenih državljana. Ovako tumačenje Venecijanske komisije uvažava otvorenu diskriminaciju među državljanima jedne države i nije put ka stabilnosti niti demokratizaciji ovog regona.\nBEĆKOVIĆ: Akademik i potpredsednik Pokreta za zajedničku evropsku državu Srbije i Crne Gore Matija Bećković izjavio je juče da je preporuka Venecijanske komisije samo prvo slovo azbuke o referendumu da mora da se isto izjasni 50 odsto plus jedan od upisanih birača, a to znači da bi izlaznost morala da bude daleko veća.\nJOVIĆEVIĆ: - S obzirom na negativan stav Solane prema referendumu u Crnoj Gori, u tom slučaju se ne može očekivati da njegova posrednička uloga koju je tražio, bude dobronamerna i neutralna - rekao je Svetozar Jovićević.\nKUJOVIĆ: - To je očekivan i razuman stav prema pravu građana Crne Gore da se po pravilima Evrope izjasne o statusu države u kojoj žive - rekao je potpredsednik Skupštine Crne Gore Dragan Kujović.\nŽIŽIĆ: - Takve preporuke Venecijanske komisije mogle su da se i očekuju - rekao je predsednik Upravnog odbora podgoričkog Pokreta za državnu zajednicu Srbiju i Crnu Goru Zoran Žižić.\nLUKOVAC: Koordinator Pokreta za nezavisnu Crnu Goru Branko Lukovac je rekao da ne treba likovati, nego da je potebno da sve stanke u Crnoj Gori pravilno ocene taj prelomni trenutak.\nBOJOVIĆ: Koordinator Pokreta za nezavisnu Crnu Goru Rade Bojović izjavio je juče da predstavnici Evropske unije mogu da budu prisutni u dijalogu crnogorske vlasti i opozicije o referendumu.\nPARLAMENTARNE STRANKE SRBIJE\nPREDSTAVNICI parlamentarnih stranka u Srbiji su u izjavama različito ocenjivali preporuke Venecijanske komisije o referendumu u Crnoj Gori.\nSREĆKOVIĆ: - Srpski pokret obnove se ni na koji način neće mešati u demokratski izraženu volju crnogorskih građana na referendumu - rekao je potpredsednik SPO Srđan Srećković.\nANĐELKOVIĆ: Generalni sekretar SPS Zoran Anđelković izjavio je da su Evropska unija i Venecijanska komisija uputili jasnu poruku Crnogorcima da se moraju da obezbede kvalifikovanu većinu za referendum.\nKALANOVIĆ: Poslanik G 17 plus u Skupštini Srbije i Crne Gore Verica Kalanović izjavila je da je ta stranka zadovoljna što je pitanje referenduma konačno aktuelizovano.\nNESTOROVIĆ: Poslanik Socijaldemokratske partije u Skupštini Srbije Ljiljana Nestorović ocenila je da su preporuke Venecijanske komisije očekivane.\nFILIPOVSKI: Potpredsednik Nove Srbije Dubravka Filipovski je podsetila da je visoki predstavnik EU Havijer Solana u nedavnoj poseti Beogradu rekao da se odluke Venecijenske komisije moraju poštovati.\nEkonomija | 31. mart 2020. 16:08 > 16:49\nGledam filmove i serije 24.73%\nImam hobi, za koji sada imam dovoljno vremena 12.26%\nPratim vesti i sve vezano za situaciju oko virusa korona 21.69%


Vučević bi Spens da pošalje u istoriju, struka revoltirana\nN1info\t05.09.2018 12:12\nDa li će jedan od simbola Novog Sada, Sportsko-poslovni centar "Vojvodina", poznatiji kao SPENS, uskoro otići u istoriju? Ideja gradonačelnika Miloša Vučevića je da bi taj objekat trebalo srušiti i na njegovom mestu izgraditi manji, koji ne bi bio na teretu gradskog budžeta.\nS druge strane, opozicija i struka revoltirani su ovakvom najavom i kažu - Spens mora ostati tu gde je danas.\nIspred Spens-a već stoji tabla koja označava da je na tom mestu gradilište. Uskoro, iza slične table, moglo bi da ne bude samog Spens-a. Prvi čovek grada tu više ne vidi sportsko-poslovni kompleks, već samo rupu bez dna koja jede milione iz gradskog budžeta, zbog čega kao rešenje predlaže - bagere.\n"Nije poenta u rušenju, kako neki zlonamerno kažu. Poenta je u izgradnji novog sportskog centra, koji bi bio apsolutno ekonomski najisplativiji - sa novim sportskim halama, sa novim klizalištem, sa novim bazenima, sa novim svlačionicama, novim kupatilima, i bez diskoteka i butika. To neka rade privatnici. Ja kažem da je novo vreme za novi Spens. To je moja poruka", smatra gradonačelnik Novog Sada Miloš Vučević.\nKada je tačno gradonačelnik odlučio da je došlo novo vreme, pita se opozicija? Grad, kažu, već šest godina obilato pomaže kompleks od kog sada diže ruke. Samo prošle godine, Spens-u je prebačeno 400 miliona dinara, uz tvrdnju da će upravo ta injekcija firmu dovesti na zelenu granu.\n"Samo šest meseci kasnije, vidimo da te zelene grane nema. Već gradska vlast koja već šest godina uništava i svesno dovodi Spens na ivicu propasti sad traži rešenje tog problema u rušenju tog objekta po principu - nema Spens-a, nema problema", kaže Veljko Krstonošić iz DS-a.\n"Ako već finansiramo kojekakvo cveće i kandelabre, možemo da finansiramo i sport iz gradskog budžeta. I ako se daju kapitalne investicije na vraćanje dugova pojedinih javnih preduzeća i direktora, da može da se vrati i dug Spens-a i da deca mogu da se bave sportom", rekla je Snežana Mušicki, SRS.\nGradonačelnikovu ideju i struka je dočekala na nož. Kažu, dok se u svetu organizuju izložbe koje slave takvu arhitekturu, u Srbiji se ona ruši. Za stručnjake, Spens je mnogo više od gomile betona i mermera.\n"Simbol, jedan od vrhunskih javnih prostora u gradu i pre svega, zajedničko vlasništvo svih, upravo zbog toga što je finansiran i građen preko samodoprinosa. I danas su živi ljudi koji su izdvajali od svojih plata za izgradnju tog objekta, tako da se isti ljudi moraju i pitati o njegovoj daljoj sudbini", kaže Aleksandar Bede iz Društva arhitekata Novog Sada.\nVučević, međutim, tvrdi da je samo realan. Kaže, ukoliko ostane status kvo, a okolo budu nicali tržni centri sa vrhunskim menadžmentima, Novi Sad će samo menjati direktore preduzeća osuđenog na propast.\n"Zato što vam prokišnjava krov, zato što imate nefunkcionalni prostor, zato što neko igra fudbal uveče u najvećoj hali u Srbiji gotovo zabadava i troši struju svih nas. I tušira se duže nego kod kuće. I čudimo se kako Spens nije pozitivan. Te pamflete, to je simbol, mi ćemo čuvati, mi ćemo... što niste, drugari, to sačuvali?", rekao je Vučević.\nNa pitanje da li misli da će biti upamćen kao čovek koji je srušio Spens, ili kao onaj u čijem mandatu je izgrađen novi, Vučević odgovara - istorija će me opravdati.\n"Prvih deset godina ko je srušio, a za 20-30 godina će mi čestitati", poručio je Vučević.


Održana radionica na temu "Uloga lokalnih zajednica u procesu pristupanja EU" | Moj grad SM\nNaslovna GRADSKE VESTI Održana radionica na temu “Uloga lokalnih zajednica u procesu pristupanja EU”\nOdržana radionica na temu “Uloga lokalnih zajednica u procesu pristupanja EU”\nDanas je u restoranu “Posejdon” održana radionica u organizaciji Nacionalnog konventa o Evropskoj uniji i HU “Prijatelji”.\nTema ove radionice je proces pristupanja Srbije Evropskoj uniji u kontekstu lokalnih prilika s osvrtom na ulogu lokalnih samouprava i lokalnih organizacija civilnog društva u procesu evropskih integracija.\nInstitut za teritorijalni razvoj (inTER) realizuje projekat Nacionalni konvent o Evropskoj uniji 2020/2021, Poglavlje 35. Ostala pitanja- Kosovo uz finansijsku podršku Balkanskog fonda za demokratiju. Cilj projekta je doprinos EU integracijama i procesu demokratizacije Republike Srbije kroz jačanje kapaciteta Nacionalnog konventa o EU za strateški dijalog sa Vladom Srbije o neophodnim reformskim procesima.\nPrethodni tekstOsnovna škola „Jovan Popović“ proslavila 60 godina rada\nSledeći tekstObeležen Dan mesne zajednice “Sutjeska”


Galenika Fitofarmacija A.D. - Ljudski resursi\nS obzirom da je delatnost kojom se bavimo specifična i nedovoljno zastupljena u Srbiji, u kompaniji posvećujemo veliku pažnju svojim zaposlenima i njihovom stručnom usavršavanju. Proces kontinuiranog sticanja novih znanja se odvija kroz organizovanje raznih vrsta obuka i treninga, saradnju sa inostranim poslovnim partnerima, kao i sticanje formalnih stepena obrazovanja iz oblasti koje su od poslovnog interesa.\nKompanija je danas naročito ponosna na svoje zaposlene koji poseduju usko stručna i retka znanja iz različitih poslovnih oblasti, što nam daje osnov da budemo optimistični u pogledu ostvarenja svojih strategijskih ciljeva.\nDanas kompanija broji 165 stručnih i posvećenih zaposlenih, od čega je 86 visokoobrazovanih. Pored toga što je najbrojnija, grupa visokoobrazovanih zaposlenih je istovremeno i najmlađa, sa prosečnom starošću od 41 godine. Negujemo praksu zapošljavanja mladih, talentovanih ljudi bez radnog iskustva u struci kojima se pruža mogućnost profesionalnog razvoja.\nUkoliko ste zainteresovani da postanete deo našeg tima pošaljite nam Vaš CV na e-mail adresu: recruitment@fitofarmacija.rs.


Inicijativa lovaca RS za ujednačavanje sudske prakse - Agro TV\nPočetna Novo Inicijativa lovaca RS za ujednačavanje sudske prakse\nInicijativa lovaca RS za ujednačavanje sudske prakse\nLovački savez Republike Srpske u narednom periodu pokreće inicijativu prema Vrhovnom sudu Republike Srpske za ujednačavanje sudske prakse kod sporova u vezi sa naknadom štete koju pričini divljač. Ovo se posebno odnosi na saobraćajne nezgode u kojima učestvuje divljač.\nNaime, sa oporavkom brojnosti divljači u lovištima Republike Srpske, korisnici lovišta sve više se suočavaju sa štetama nad divljači koje nastaju pri saobraćajnim nezgodama. U ovim nezgodama, osim stradanja divljači dolazi i do materijalne štete na vozilima koja se u nekim slučajevima meri i sa više hiljada konvertibilnih maraka.\nZa veliki broj korisnika lovišta, osim trajnog gubitka divljači, ova saobraćajna nesreća predstavlja početak duge i iscrpljujuće bitke pred nadležnim sudovima. Naime, vlasnici motornih vozila oštećenih u saobraćajnim nesrećama sa divljači, „po primjeru dobre prakse” obavezno sprovode postupak naplate štete na vozilu od korisnika lovišta, što u najvećem broju slučajeva završava kod nadležnih sudova. Ovi sudski procesi završavaju različitim presudama kako između pojedinih sudova tako i između pojedinih sudija u okviru istog suda.\nU praksi je često prisutan slučaj kada Osnovni sud donese presudu u korist vlasnika motornog vozila, a zatim posle uložene žalbe korisnika lovišta Okružni sud uvaži žalbu i preinači presudu, te na kraju Ustavni sud poništi presudu Okružnog suda i potvrdi prvobitnu presudu ili vrati sve na ponovni postupak.\nCeo ovaj postupak traje najmanje nekoliko godina, kada na kraju na naplatu korisniku lovišta dođe prvobitno procenjen iznos materijalne štete, zatim troškovi advokata, ali i kamate sa kojima ukupan iznos u velikom broju slučajeva dovede Lovačko udruženje do bankrota.\nS obzirom na sve veći broj slučajeva neujednačene sudske prakse, od koje najveću štetu imaju korisnici lovišta, Lovački savez RS, sa ciljem zaštite svojih članica, pokreće inicijativu prema Vrhovnom sudu Republike Srpske za ujednačavanje sudske prakse u ovim slučajevima.\nPredsednik Lovačkog saveza Republike Srpske, Savo Minić, ističe da će Savez u narednom periodu prikupiti sve donesene presude u Republici Srpskoj po osnovu saobraćajnih nesreća sa divljači, te da će uz pomoć pravnog tima pokrenuti ovu inicijativu za koju očekuje da će dati očekivane rezultate i time obavezati sve sudove u Republici Srpskoj na ujednačenu sudsku praksu. Minić je naglasio da je ova aktivnost samo još jedna u nizu koju Savez sprovodi sa ciljem zaštite svojih članica i unapređenja stanja u lovištima Srpske, te je najavio skoru inicijativu za izmeu Zakona o lovstvu Republike Srpske.


Laktaši: Za NAJSLAĐE – najslađe | Laktaši - Glas Laktaša - Nezavisni online magazin\nLaktaši: Za NAJSLAĐE – najslađe\nLAKTAŠI, 20. aprila – Povodom 70 godina postojanja fabrike „Vitaminka“ Banja Luka, predstavnici ove kompanije obišli su mnogobrojne gradove i opštine u Republici Srpskoj, te kroz projekat „Jedno dijete-jedan džem“, podijelili svoj najnoviji domaći proizvod, džem od šumskog voća.\n„Cilj nam je bio da najmlađim stanovnicima podstaknemo svijest o korištenju domaćih proizvoda, prije svega zdravih, a ovaj džem koji smo im poklonili je upravo jedan od naših najnovijih proizvoda, napravljen od prirodnih sastojaka“, naglasili su iz ove fabrike.\nPredstavnici Vitaminke su, u saradnji sa vrtićem „Princeza Katarina Karađorđević“ u Laktašima, organizovali kratko predavanje o značaju konzumiranja domaćih proizvoda.\n„Mi smo već odavno uveli domaće proizvode u ishranu djece koja pohađaju našu ustanovu, te kad god smo u prilici to sugerišemo i roditeljima, pa smo se tako i odazvali ovoj akciji fabrike Vitaminka, što je naše mališane posebno obradovalo“, rekla je direktorica vrtića Nataša Trninić.\nAkcija „Jedno dijete-jedan džem“ traje već par mjeseci, a do sad je djeci podijeljeno preko 8 hiljada teglica ovog domaćeg proizvoda.\nPrethodni tekstNajvažnija sporedna stvar u Laktašima – evo rezultata Kupa OFK Laktaši:\nSledeći tekstPopularna psihologija: Ko ti čuva leđa?


A. J. 25. novembra 2020. 08:10\n„Ja sam i dan-danas u šoku. Da radite nešto po zakonu, apsolutno primenjujući sve predložene mere, da učinite sve kako biste zaštitili živote i učenika i zaposlenih i nakon toga dobijete krivičnu prijavu…“, rekao je sinoć Bjelanović za RTS.\n„Kad smo čuli da su zemunska policija i ona sa Savskog venca počele da postupaju, pozvao sam moje prijatelje na Voždovcu i na Novom Beogradu, gde još nije krenulo, ali očekujemo da krene. Odmah smo reagovali, u toku jednog dana, zatražili smo i dobili prijem kod našeg ministra“, navodi Dejan Nedić, predsednik Društva direktora Srbije.\nDetaljan spisak mera za škole\nTužbu je inače podneo Sindikat zaposlenih u policiji.\nDirektori više od 300 osnovnih i srednjih škola u Beogradu tuženi su zato što su uslovljavali učenike i zaposlene da nose zaštitne maske u školama, navodi Vesna Vojvodić Mitrović iz Granskog sindikata prosvetnih radnika Srbije „Nezavisnost“ u autorskom tekstu koji je preneo Blic.\nVojvodić Mitrović u tekstu pod naslovom „U jurišu na apsurd…“ navodi da je hitra reakcija tužioca „poslednji u nizu slučajeva koji paradigmatski slikaju neuravnotežen odnos državnog aparata prema obrazovnom sistemu“.


Njemačka predložila novog visokog predstavnika za BiH, ostali ćute!? - Istok\nBosna i Hercegovina mora ispuniti konkretne kriterije koje je ustanovio Savjet za implementaciju mira kako bi napredovala i prestala biti predmetom međunarodne supervizije”, navodi se u odgovoru Ambasada SAD-a, u kojem podsjećaju na kriteriji 5+2, koji su uslov za prestanak međunarodne supervizije u BiH.\nniverzitetu u Banjaluci, smatra da bi Schmidt bio kompromisno rješenje između velikih sila, koje žele konačno da završe započete procese u BiH.\nValentin Incko, sadašnji visoki predstavnik u BiH, vrlo često je koristio princip kojim se OHR rukovodi u svom angažmanu u Bosni i Hercegovini, a to je odgovornost lokalnih vlasti. Ovim konceptom se zvaničnici i građani Bosne i Hercegovine pozivaju da preuzmu odgovornost za mirovni proces i probleme s kojima se suočava njihova zemlja\n"Kako moćna slika! Nije što mi je otac, baš je faca” Ovim riječima se na Twitteru, uz fotografiju svoga oca Milorada Dodika sa helikopterom Republike ... Read More\n- Zaista mislim da predsjednik Dodik nema šta da traži sa Dakom Davidovićem, švercerom cigareta", kazao je Vulin. Ministar unutrašnjih poslova Srbije Aleksandar Vulin sinoć ... Read More\nNEWER POSTGovedarica: Košarca ćemo pamtiti kao “korona parti ministra”\nOLDER POSTDritan otkrio da Milo duguje 12,4 miliona evra poreza


NSinfo: Leto stiže za vikend... Sunce, preko 30 stepeni\nLeto stiže za vikend... Sunce, preko 30 stepeni\nOve godine proleće skoro da nismo imali, a koliko su nas izmorili\njesenji vremenski uslovi, toliko ćemo raširenih ruku dočekati leto i zaboraviti na probleme uobičajenih +40 stepeni.\n- Za ponedeljak je rezervisano umereno do potpuno oblačno vreme, povremeno sa kišom, pljuskovima i grmljavinom. Tokom jutra se očekuje kiša u južnim, centralnim i zapadnim delovima zemlje, dok se u Vojvodini očekuje suvo vreme. Očekuje se da će se temperatura kretati od 16 stepeni Celzijusa koliko se prognozira za jug zemlje do maksimalnih 28 stepeni, koliko se očekuje na severu Vojvodine - kaže za Blic Đorđe Đurić, meteorolog "Weather2umbrella".\n... ap vojvodina, leto, Novi Sad, srbija


Los Anđeles: Čak i smog je "Made in China" – Nadlanu.com\nLos Anđeles: Čak i smog je "Made in China"\nObjavljeno 23. jan 2014. / 18:04:06\nKao i mnogi drugi legendarni američki proizvodi, smog u Los Anđelesu sada se pravi u Kini.\nOvo je otkriće najnovije naučne studije koja je zaključila da je notorno zagađenje u Kini svoj put do Zapadne obale Amerike stiglo preko Pacifickog okeana.\nSa druge strane, ističe se u studiji, ovo zagađenje u Kini je takođe rezultat toga što sve veći broj kompanija u SAD svoju proizvodnju seli u ovu zemlju i da je u pitanju „bumerang“ efekat.\nSudeći po ovom istraživanju, zagađenje koje Kina „izvozi“, iznosi 12 do 24 odsto dnevnih nivoa sulfata u ovom delu SAD.\nNivo smoga u Los Anđelesu se proteklih godina drastično smanjio, ali je istraživanje otkrilo da, zahvaljujući emisijima iz Kine, ovaj grad sada svake godine ima jedan dan više kada su nivoi smoga znatno iznad federalnih zdravstvenih standarda.\nOva studija delo je grupe naučnika iz Kine, SAD i Velike Britanije koji su analizirali podatke iz 2006. godine. Oni su otkrili da je otprilike 20 odsto zagađenja u Kini rezultat proizvodnje za izvoz u druge zemlje.\nI dok su naučnici zabrinuti zbog globalnog efekta koji zagađenje u Kini može imati, najveći deo zagađenja u Los Anđelesu i dalje je rezultat lokalne industrije i izduvnih gasova koje stvaraju automobili.\nČistačica ubila penzionerku štakama i nožem, dobila 20 godina zatvora\nUžice ponovo ima vodu za piće: Cevovod pušten u rad\nPRVI LET DO 2021: Kina razvija svemirske rakete za komecijalne letove\nCENZURISALI NASTUPE: Zabranjen prenos „Evrosonga“ u Kini


Odbor za međunarodne odnose i iseljenike održao je danas 64. sjednicu koja je bila posvećena konsultativnom saslušanju ministra vanjskih poslova prof. dr Srđana Darmanovića na temu: „Trenutno stanje u procesu integracije Crne Gore u Evropsku uniju“.\nMinistar Darmanović je izražavajući zadovoljstvo zbog prilike da razgovara sa članovima Odbora istakao da je siguran da će EU nastaviti sa realizacijom vizije ujedinjene Evrope, te da Crna Gora odgovorno pristupa poslu u okviru integracije, uz očekivanje da će rezultati biti prepoznati i priznati.\nDarmanović je izrazio očekivanje da će proces konsolidacije EU ići paralelno sa procesom proširenja. Ministar je takođe ocijenio da perspektiva članstva u EU ostaje glavni pokretač reformi u Crnoj Gori i na cijelom Zapadnom Balkanu.\nKonstatujući da je Odbor imao konstruktivnu i sadržajnu raspravu na temu koja je u fokusu javnosti, a ujedno i prioritet vanjske politike Crne Gore, predsjednik Odbora za međunarodne odnose i iseljenike Andrija Nikolić naglasio je da integracije moraju biti zajednička odgovornost vlasti i opozicije, a politika proširenja izraz zajedničkog opredjeljenje Crne Gore i Evropske unije.


28.06.2021 u 22:38\nPre će riba progovoriti nego što Rusi plate odštetu Česima\nPre će riba progovoriti nego što će Prag dočekati nadoknadu od Moskve, izjavio je predsednik Odbora za međunarodne poslove ruske Dume Leonid Slucki nakon medijskih navoda da je Češka tražila od Rusije da u potpunosti nadoknadi štetu nakon eksplozija u vojnom skladištu u selu Vrbjetice 2014. godine, za koje Prag sumnjiči ruske obaveštajne službe. Konkretno, list je naveo da su češke vlasti procenile štetu na 650 miliona kruna, ili 25,5 miliona evra. „Upornost Praga da namerno pogoršava rusko-češke odnose nastavlja da podriva izglede za njihovo moguće regulisanje“, smatra Slucki. Prema njegovim rečima, zvanični Prag očigledno ne namerava da reši bez galame čitavu „komediju“ oko navodnog učešća Rusa Aleksandra Petrova i Ruslana Boširova u događaje u Vrbjetici, uprkos svim izjavama o\n31.05.2021 u 13:01\nSrbija poklonila Češkoj 100.620 „Fajzer” vakcina\nAvion sa 100.620 vakcina protiv virusa korona američko-nemačkog proizvođača „Fajzer-Biontek”, koje Srbija poklanja Češkoj kao pomoć u borbi protiv epidemije kovid-19, krenuo je danas sa beogradskog aerodroma. Avion „Czeć Air Force” su na aerodromu „Nikola Tesla” ispratili premijerka Ana Brnabić i ambasador Češke u Srbiji Tomaš Kuhta. Vlada Srbije je na sednici 20. maja odlučila da Srbija pokloni Češkoj 100.000 vakcina „Fajzer-Biontek” kao znak solidarnosti s građanima te zemlje u borbi protiv epidemije kovid-19. Predsednik Srbije Aleksandar Vučić ponudio je tokom zvanične posete Češkoj 19. maja donaciju premijeru te zemlje Andreju Babišu. Babiš je tada na Tviteru napisao da mu je predsednik Vučić ponudio „neverovatan poklon” koji će, kako je istakao, omogućiti da se ubrza


Nigor i Mladen Nelević u zajedničkoj sceni\nTuristi u Budvi se iznenade kada ugledaju stasitog muzičara za volanom taksija, ali ga okolni ambijent i kamere odaju i pre nego eventualno od njega neko zatraži prevoz.\nU pitanju je uloga koju je Nigor dobio u trećem ciklusu serije “Budva na pjenu od mora”. Muzičaru izuzetno prija glumački zadatak.\n- Ne smemo previše da otkrivamo, ali tačno je da igram taksistu Iliju. U pitanju je interesantan glumački lik i iako nije u pitanju neka velika uloga, ja sam vrlo zadovoljan što učestvujem u seriji koja promoviše lepotu Jadranske obale - rekao je Nigor za „Blic“ i priznao da je ulogu dobio preko veze, odnosno da su Milan i Mima njegovi odlični prijatelji.\nMima Karadžić dodaje da ipak nije sve preko veze, jer ih muzičar nije razočarao.\n- Milan je Nigora zvao u seriju jer je znao da je zaista talentovan - kaže Mima Karadžić.


Novi Pazar je dobio utakmicu sa 1:0 na svom stadionu u 30. kolu, ali sukob igrača na terenu je ono glavno što je obeležilo ovaj susret. Taj detalj možete pogledati na snimku na 4:03.\nPrva liga Srbije 2018/19: 30.Kolo: NOVI PAZAR – TRAYAL 1:0 (0:0)\nNaime, 15 minuta pre kraja meča nakon jednog duela u kaznenom prostoru domaćina eskalirala je tuča. Sudije su se sklonile sa strane i čelake da se smiri situacija, a potom sankcionisali aktere. Crveni kartoni su pokazani Irfanu Vusljaninu igraču Novog Pazara i Nikoli Miloševiću (Trajal), a žuti su dobili Ervin Kačar, Denis Krasić i Ivica Jovanović.\nHeroj pobede za domaće bio je Dženan Plojović koji je postigao jedini gol u 72. minutu, te je tako ostavio nadu da Novi Pazar može da se spasi ispadanja.


EU: Neprihvatljivo kašnjenje "Astra Zeneke" - BIGportal.ba\n25 Januara, 2021 25 Januara, 2021 064\nEvropska unija je saopštila da je najavljeno kašnjenje u isporukama vakcina kompanije “Astra Zeneka” neprihvatljivo i zatražila puno poštovanje ugovora koje je Evropska komisija sklopila sa ovim britansko-švedskim proizvođačem.\nEvropska komesarka za zdravlje Stela Kirijakides saopštila je da je iz “Astra Zeneke” stiglo “iznenađujuće obaveštenje” o proizvodnji znatno manjeg broja vakcina nego što je bilo dogovoreno.\n“Novi program isporuke vakcina ‘Astra Zeneke’ je neprihvatljiv. EU je finansirala razvoj i proizvodnju ove vakcine i hoće da vidi odgovore i rezultate. Hoćemo da znamo gde je i koliko tačno doza proizvela ‘Astra Zeneka’ i da li su i kome već isporučene”, saopštila je komesarka za zdravlje.\nKirijakidesova je rekla da će novi sastanak Evropske komisije, zemalja članica i predstavnika “Astra Zeneke” biti održan večeras, jer dosadašnji odgovori kompanije “nisu bili zadovoljavajući”.\n“Želimo jasnoću i transparentnost svih transakcija i izvoza vakcina iz EU”, poručila je Kirijakidesova i najavila će ubuduće sve kompanije morati da unapred pošalju obaveštenje svaki put kada žele da izvezu vakcine u treće zemlje, osim u slučaju humanitarne pomoći.


Ne može samo Beograd crtati regione | Autonomija\nNe može samo Beograd crtati regione\nOtvaranje pitanja regionalizacije u Srbiji do sad nije uspelo da dobije formalni okvir, već se sve završavalo potez…\nOtvaranje pitanja regionalizacije u Srbiji do sad nije uspelo da dobije formalni okvir, već se sve završavalo potezanjem “argumenata” o narušavanju državnog jedinstva. Međutim, predsednik Srbije Boris Tadić je, otvarajući nedavno ovu temu uz najavu ustavnih promena, ukazao na to da su regionalizacija i ravnomeran regionalni razvoj preduslov budućeg razvitka Srbije, mada i sam delimično prihvata pomenutu „argumentaciju”.\nJer, po njegovim rečima, regionalizacija ne ugrožava jedinstvo Srbije “ako se tačno definišu nadležnosti regija”. Uz to, predsednik priznaje i da je polemiku o novom statutu Vojvodine iskoristio da otvori pitanje decentralizacije, uz napomenu da država ne može biti asimetrična i dozvoliti da samo jedan region ima posebne nadležnosti.\nDirektor konsultantske firme BID Aleksandar Denda, inače nekadašnji funkcioner u Vladi Ante Markovića i jedan od potpisnika otvorenog pisma nekoliko beogradskih intelektualaca u kojem se vlastima sugeriše usvajanje vojvođanskog statuta, ocenjuje da je važeći pristup pitanju regionalizacije potpuno pogrešan. On, naime, objašnjava da taj pristup podrazumeva plansko formiranje regiona s vrha vlasti, umesto, kako je naveo, da se regioni formiraju odole – udruživanjem lokalnih samouprava. Denda je pri tome odbacio i teze da bi regionalizacija narušila jedinstvo države.\n– To aposlutno nije moguće. Koji bi bio interes neke regije da izađe iz Srbije ukoliko joj je Srbija omogućila uslove da se slobodno razvija? – ocenio je sagovornik „Dnevnika”.\nDenda je, međutim, ukazao na to da Srbija, zapravo, ima drugi problem, odnosno da nema viziju modernog razvoja, zbog čega hiljade mladih ljudi napuštaju zemlju a da se niko zbog toga preterano ne zabrinjava.\n– Aktuelna kriza najbolje otkriva sve slabosti centralizovanog upravljanja, jer se pre svega upravlja resursima. A nezamislivo je da neko iz Beograda bolje razume i vidi kako treba upravljati određenim resursima od ljudi koji žive u sredinama u kojima ti resursi postoje – kaže Denda.\nOn navodi da su resursi regionalno raspoređeni na različite načine, navodeći tako primer opštine Inđija koja ima prednost što se nalazi uz autoput, za razliku od opštine Negotin, koja nema tu prednost, te ocenjuje da za jednu i za drugu opštinu ne mogu važiti isti razvojni potencijali.\n– Zato treba iskoristiti ustavnu mogućnost da opštine, koje prepoznaju regionalne resurse i potrebu da se udruže da bi ih efikasnije koristile, krenu u proces formiranja regiona. Ne može se statistički izmeriti ništa što bi omogućilo da se nešto planski definiše kao region. Zato se opštinama moraju vratiti ingerencije, a pre svega imovina – istakao je naš sagovornik.\nTakođe, kako kaže, teško je bilo gde u svetu naći primer ravnomernog razvoja svih regija u nekoj zemlji – čemu, inače, teži predloženi zakon o regionalnom razvoju – već da, naprotiv, postoje velike razlike i u brojnim evropskim zemljama. Stoga se nerazvijeni regioni i pomažu određenim olakšicama kod investiranja ili subvencijama.\nDenda je, inače, skeptičan u pogledu očekivanja da bi statistički regioni, planirani zakonskim projektom (vojvođanski, kosovski, beogradski, istočni, zapadni, južni i centralni region), u skorijoj budućnosti mogli prerasti u administrativne, jer smatra da je koncept pogrešno postavljen.\n– Ne verujem u sposobnost da se odozgo stvari bolje rešavaju nego što bi se rešavale na nižem nivou, gde postoje konkretni interesi i potreba za udruživanjem oko raznih pitanja, kao što su izgradnja deponija, infrastrukture, gasovoda… Ne mogu se ti problemi rešavati onako kako je to neko iz Beograda zacrtao na karti – zaključio je Aleksandar Denda.


Moskva spremna da rehabilituje talibane - Sputnjik Srbija\n05:59 03 Mart 2021\n14:37 29.03.2018 (osveženo 14:38 29.03.2018) Preuzmite kraći link\nTo je izjavio specijalni izaslanik ruskog predsednika Zamir Kabulov nakon održavanja Međunarodne konferencije za Avganistan, koja je održana u uzbekistanskoj prestonici Taškentu.\n„Nemamo ništa protiv, ali nije dovoljno da talibani samo kažu da su spremni za dijalog, već da to zapravo i učine“, rekao je Kabulov.\nZvanični Kabul takođe je saopštio da se nada skorašnjem početku pregovora sa talibanima.\n„Nadamo se da će pregovori početi uskoro, s nestrpljenjem iščekujemo taj trenutak“, rekao je ministar inostranih poslova Avganistana Salahudin Rabani.\nSituacija u Avganistanu se u poslednjih nekoliko meseci drastično pogoršala, a talibani su uspeli da osvoje veliki deo teritorije zemlje nakon čega su zapretili da će napade ubuduće fokusirati na velike gradove.\nTalibani, rehabilitacija, Avganistan


Ministar vanjskih poslova BiH Igor Crnadak primio u oproštajnu posjetu ambasadora Ujedinjenog Kraljevstva Edwarda Fergusona\nMinistar vanjskih poslova Bosne i Hercegovine Igor Crnadak primio je 31. jula 2018. godine u oproštajnu posjetu ambasadora Ujedinjenog Kraljevstva Velike Britanije i Sjeverne Irske u BiH Edwarda Fergusona.\nTom je prilikom ministar Crnadak zahvalio ambasadoru na osobnom doprinosu unapređenju bilateralnih odnosa dviju zemalja i podršci koju Ujedinjeno Kraljevstvo pruža BiH i izrazio nadu da će UK nastaviti da igra konstruktivnu ulogu u BiH. Ministar Crnadak i ambasador Ferguson su konstatirali da je u prethodne četiri godine jedan od najvažnijih doprinosa bila tzv. britansko-njemačka inicijativa koja je omogućila započinjanje značajnih reformi, te je u potpunosti poštovala ustavnu strukturu BiH i ulogu Republike Srpske i Federacije BiH, kao dva entiteta.\nSagovornici su izrazili spremnost dvije zemlje da ugovorno reguliraju daljnju saradnju i odnose nakon izlaska Ujedinjenog Kraljevstva iz EU.\nAmbasador Ferguson je istaknuo odličnu saradnju koju je imao sa MVP BiH i ministrom Crnatkom osobno, izrazio uvjerenje da će se odnosi između BiH i Ujedinjenog Kraljevstva nastaviti uspješno razvijati i ubuduće, te potvrdio nastavak potpore svoje zemlje ekonomskom razvoju BiH i evropskim integracijama BiH i regiona Zapadnog Balkana.\nMinistar Crnadak je ambasadoru Fergusonu, na kraju razgovora, zaželio uspješan nastavak karijere.


Majić: Politički pritisak izvršne vlasti na pravosuđe se otrgao kontroli - Nova ekonomija\nMajić: Politički pritisak izvršne vla...\nMajić je za današnji Blic rekao da je pritisak izvršne vlasti na pravosuđe oduvek postojao, ali da se poslednjih nekoliko godina otrgao kontroli, jer predstavnici izvršne vlasti "izlaze i govore ko će biti kriv, ko uhapšen, ko je prošao poligraf, ko je ispravan...".\n"Ovde imamo dupli negativni efekat: slabije pravosudje i omnipotentnu izvršnu vlast kojoj više niko ne može da stane na put. Na kraju gradjani kažu: ako ovako o sudovima govore predstavnici vlasti, onda je to sigurno tačno", rekao je on.\n"Postoji li opasnija stvar nego kad od predsednika Republike čujete kako ćemo uskoro saznati štošta o sudiji koja je donela presudu u korist penzionera... Koliko znam, ništa se nije saznalo, a ta presuda je zamenjena", naveo je Majić.\nGovoreći o najavljenim izmenama Krivičnog zakonika kojima se planiraju strože kazne za najteža krivična dela, Majić je kazao da drastične kazne samo po sebi neće doneti rešenje i kritikovao predsednika što prekoračuje ovlašćenja, jer ona ima "jednu ceremonijalnu ulogu".\n"Posao predsednika Republike nije ni da predlaže, ni da obrazlaže zakone, krivična rešenja, ništa od toga.. On ima jedan mali segment nadeležnosti koji se tiče takozvane promulgacije, to jest proglašavanja zakona i to upravo zato da bi se razdvojile funkcije predsednika od zakonodavnog tela", rekao je Majić.\nSudija Majić: Da li je i Tužilaštvo u Srbiji ki...\n24 predmeta o uzbunjivačima nerešena duže od dv...


TRAŽE DA SE DO KRAJA ISTRAŽE POROĐAJI: 20 porodica iz Rasinskog okruga zatražilo dokumentaciju | Novosti.rs\nRoditelji se nadaju da će deo medicinskih protokola biti pripremljen 30.juna, kako je rečeno na sastanku koje su imali sa rukovodstvom Opšte bolnice Kruševac.\nRoditelji su imali sastanak i sa rukovodstvom Centra za socijalni rad i i sastanak sa tužiocima u Višem javnom tužilaštvu.\n- Mi smo došli da zatražimo odgovore zašto do sada roditelji nemaju kompletiranu medicinsku dokumentaciju o porođajima, predloženo je i da se održi zajednički sastanak predstavnika bolnice, policije,Centra za socijalnih rad i postutpajućih tužilaštava kako bi se utvrdio najefikasniji mehanizam za utvrđivanje pune istine - navodi za “Novosti” Radiša Pavlović, predsednik Udruženja za pravdu i istinu o nestalim bebama i član Komisije.\n- Zahtev za određenim dokumentima predali smo i Centru za socijal rad, dok smo u tužlaštvu predložili objedinjavanje predmeta u ovim slučajevima, budući da se po pojedinim prijavama postupa u Osnovnom, a po drugima, u Višem javnom tužilaštvu.\nPavlović podvlači da se nada da se tužioci neće ponašati kao u periodu od 2002. do 2006.godine, dodaje da postoje i konkretna upustva Republičkog javnog tužilaštva za postupanje u slučajevima gde se sumnja da su bebe nestale,a predlaže se i saslušanje konkretnih lekara, koji su bili ordinirajući u slučajevima za koje porodice smatraju da su sporni.\n- Dogovoreno je da sa ovim institucijama budemo u sedmičnom kontaktu kako bi pratili napredak u postupanjima - navodi Pavlović, dodajući da su u članovi Udruženja,kako je objavljeno i na društvenim mrežama, rekonstruisali na osnovu svedočenja slučaj Dušice Lazić-Mihajlović,koja je,kako tvrdi,bila svedok otmice svog deteta pre više od 30 godina.\nPred kruševačkim tužilaštvima je prema informacijama Udruženja do sada podneto više od 120 krivičnih prijava zbog sumnje u otetu decu. Istovremeno sa tužilaštvima, postupaju i sudovi,ali na osnovu predloga za odštetu,što je pravni institut kojim se protivi ovo Udruženje.\nKruševac Kruševac vesti nestale bebe otete bebe\nZAŠTITNIK GRAĐANA OBRATIO SE RFZO: Lekove za podizanje estrogena staviti na pozitivinu listu\n27. 07. 2021. u 20:39\nLOŠ DAN ZA KOMARCE U PARAĆINU: Danas obavljen larvicidni tretman, večeras uništavanje sa zemlje\nU NIZU akcija uništavanja populacije komaraca u Paraćinu po opštinskom i republičkom programu, danas su ekipe firme „Eko dez“ sprovele larvicidni tretman na za to opredeljenim vodenim površinama.\nRADE I NA PLUS 40: Građevinci u Loznici ne prestaju sa poslom uprkos vrućinama (FOTO)\nDOK se mnogi rashlađuju, uz klimu, na Drini i na bazenima, radnici lozničke građevinske firme „Stobkes na gotovo 40 stepeni Celzijusovih, ne prestaju da rade.\n27. 07. 2021. u 18:43\n47 OD PETKA NOVE MERE U CRNOJ GORI: Turisti će morati da ispune ove uslove


SNIMALA JE MAJSTORA DA VIDI ŠTA ZAPRAVO RADI KAD NAPLAĆUJE TOLIKO NOVCA: Kad je pogledala snimak ZAPREPASTILA SE! (VIDEO) – Tehnologija danas\nCene bi skočile od 29 dolara sve do preko 200 dolara kod jednog vlasnika i čitavih 700 dolara kod drugog vlasnika! Najgori deo je taj što vlasniku uzmu tih 700 dolara, a sve što urade je da zapravo stoje i pretvaraju se da rade. Kada bi prošlo neko vreme, on bi se vratili do vlasnika i rekli da su uradili „mukotrpan“ posao.\nSrećom, jedan majstor sa sertifikatom posmatrao je celu stvar preko kamera i kada je izašao ispred majstora, znali su da su bili uhvaćeni. Gledajući ovo, ne treba izgubiti poverenje u majstora ili servisera, ali ako vam neko toliko podiže cenu, možda biste mogli da potražite još nečije mišljenje.


HSK produžni naponski kabl 3m ACAR X8 Schuko crni cena, cene Srbija, prodaja Beograd Novi Sad Niš\nHSK produžni naponski kabl 3m ACAR X8 Schuko crni cene\nTrenutno nemamo slike za HSK produžni naponski kabl 3m ACAR X8 Schuko crni\nEPonuda nije internet prodavnica već Vam omogućava da brzo i lako nađete HSK produžni naponski kabl 3m ACAR X8 Schuko crni po najjeftinijoj ceni. Naš cilj je da kupci budu što bolje informisani o ponudi HSK produžni naponski kabl 3m ACAR X8 Schuko crni na tržištu Srbije. Vrlo lako nalazite željeni proizvod za kategoriju Strujne utičnice cene, ne morate da lutate od sajta do sajta za HSK Strujne utičnice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HSK produžni naponski kabl 3m ACAR X8 Schuko crni sa PRODAVCEM. EPonuda ne može da garantuje potpunu tačnost specifikacije i slika za HSK produžni naponski kabl 3m ACAR X8 Schuko crni. Pre kupovine, podatke za HSK produžni naponski kabl 3m ACAR X8 Schuko crni proverite na sajtu PROIZVOĐAČA.